Psychopati sa nájdu na Slovensku, v Nórsku sme videli pred pár mesiacmi, prišiel rovnako psychopat do homosexuálneho baru. Vystrieľal tam 15 ľudí, dobre zomreli dvaja traja, ostatní boli zranení ľahšie ťažšie a teraz budeme hovoriť o Nórsku, že to je homofóbne krajina?

V júni 2022 strelec zastrelil v centre Osla dvoch ľudí a ďalších 21 zranil. Streľba sa odohrala pri bare London Pub, ktorý je obľúbený medzi LGBTI komunitou, jazzovom klube Herr Nilsen a stánku s rýchlym občerstvením. Desať ľudí utrpelo vážne zranenia. Strelec konal bez komplicov, bol iránskeho pôvodu s nórskym občianstvom. Polícia trestný čin vyšetrovala ako extrémny islamský terorizmus, ale motív nebol jasný. Je teda pravda, že sa v Nórsku stal útok, v ktorom zahynuli LGBT+ ľudia.

V Osle sa neskôr konala bohoslužba, ktorej sa zúčastnil aj nórsky premiér. V súvislosti s útokom odvolali Pride pochod, ktorý sa mal konať. Premiér Jonas Gahr Stoere povedal, že jeho odvolanie nezabránilo boju "proti diskriminácii, predsudkom a nenávisti". Svoju podporu LGBT+ komunite taktiež vyjadril na facebooku, kde okrem inhého napísal : “Stojíme pri vás.”

Spomínanej bohoslužby sa zúčastnila aj korunná princezná Mette-Marit. Hlava nórskej protestantskej cirkvi Olav Fykse Tveit sa vyjadril, že „guľky nemôžu zabiť lásku.”

Na rozdiel od Slovenska, sa Nórsko radí ku krajinám, kde majú LGBT+ ľudia práva na takmer rovnakej úrovni ako majorita. V Nórsku sú schválené napr. manželstvá pre ľudí rovnakého pohlavia či adopcie detí pármi rovnakého pohlavia. Ešte v apríli 2022 sa nórsky premiér ospravedlnil za to, že v Nórsku bolo medzi rokmi 1902 - 1950 obvinených 119 mužov za sexuálny styk s iným mužom.

strelec motív Stoere napísal radí schválené ospravedlnil


Koniec koncov to povedal úplne na plné ústa aj guvernér nemeckej centrálnej banky Bundesbanky pán Weidman, kedy povedal, že euroval do slova a do písmena podkopáva základné princípy menovej zóny eurozóny a de facto euroval je hrobárom eura ako jednotnej meny.

Žiadny takýto výrok sa nám nepodarilo nájsť.


Som zabezpečil zdroje na poslednú fázu rekonštrukcie hradu, po 200 rokoch je tam kaplnka, ktorú financovali poslanci SNS za 60 000, oživili sme areál kultúrnymi akciami, vianočné trhy, šachový turnaj, wi-fi zóna, sám som financoval lehátka, v samotnej budove sme revitalizovali so Štátnymi lesmi okolie.

Počas pôsobenia Andreja Danka na čele parlamentu sa začala tretia - posledná predpokladaná - fáza rekonštrukcie Bratislavského hradu. Opravená má byť severná terasa, budova pri Mikulášskej bráne, Žigmundova brána, Spodná východná terasa či Bastión Leopoldovej brány. Poslanci SNS prispeli sumou 58-tisíc eur na zriadenie kaplnky na Bratislavskom hrade, ktorú v júni 2019 posvätil arcibiskup Stanislav Zvolenský. V areáli hradu sa konali vianočné trhy či šachové turnaje . Od mája 2018 sa v hradných priestoroch nachádza aj oddychová zóna s wi-fi a ležadlami, ktoré daroval Andrej Danko. Štátne lesy sa starajú o zeleň v areáli. Tvrdenie Andrej Danka hodnotíme ako pravdivé.

sa začala
Opravená
prispeli
posvätil
vianočné trhy
šachové turnaje
oddychová zóna
daroval
starajú


Čo Slovensku a nám občanom prinieslo členstvo Slovenska v EÚ, tento prieskum bol urobený v rámci tzv. Eurobarametra minulý rok a vyšlo z neho, že tri štvrtiny slovenských občanov najviac si cení ako prínos možnosť cestovať, byť zamestnaný v inej krajine, podnikať tam, študovať tam.

Ján Oravec má na mysli prieskum Eurobarometer (str. 4) z 10. až 26. mája 2013, ktorého výsledky naozaj potvrdzujú jeho slová. Podľa kapitoly 4. EU Citizenship až 75% Slovákov vníma ako najväčšie pozitívum členstva v Únii voľný pohyb ľudí, tovarov a služieb v rámci vnútorného trhu. Konkrétne vyčlenilo výmenné štúdijné programy ako napr. Erasmus len 28% opýtaných, ale možnosť študovať v zahraničí sa nemusí nevyhnutne vzťahovať len na výmenné štúdijné programy. Možnosť študovať v iných krajinách EÚ sa dá zahrnúť aj pod odpoveď voľný pohyb ľudí, tovarov a služieb v rámci vnútorného trhu. Výrok teda hodnotíme ako pravdivý.

prieskum


To je výstavba napríklad jadrovej elektrárne, o ktorej sa v programovom vyhlásení vlády hovorí.

V Programovom vyhlásení vlády sa uvádza: "Vláda urýchli pripravenosť na výstavbu nového jadrového zdroja v lokalite Jaslovské Bohunice a využije všetky možnosti na zdynamizovanie dostavby 3. a 4. bloku jadrovej elektrárne Mochovce."

Programovom vyhlásení vlády


...a 15 poslancov hlasovalo za Jozefa Čentéša.

Vzhľadom na tajné voľby a niekoľko neznámych premenných v "rovnici" hlasovania, nie je overiteľné, či KDH hlasovalo za Čentéša. Známa je informácia o fotkách hlasovania poslancov SaS.


To sa len cez médiá šírili, že sú tieto vzťahy narušené, narušené vzťahy boli predovšetkým tým, že SMK, ktorá bola v opozícii v tom období prinášala do Budapešti klamlivé správy, klamala o Slovensku a na základe toho som musel často na týchto bilaterálnych rokovaniach vysvetľovať maďarskej strane, že to nie je pravda.

Tvrdenie D.Čaploviča je neoveriteľné, keďže neuvádza, v ktorých konkrétnych veciach SMK mala klamať.


Toto ešte nie je definitívne rozhodnutie (pozn. takzvaný “zákaz spaľovacích motorov”). V roku 2026 sa zhodnotia všetky faktory socioekonomické, technologické atď. že či to bude teda tento referenčný rámec dodržaný a či to bude rok 20-27, alebo sa tak, ako pri mnohých iných európskych rozhodnutiach a európskych témach bude tento termín odsúvať.

V marci 2023 štáty Európskej únie schválili takzvaný „zákaz predaja“ nových áut so spaľovacími motormi od roku 2035 . Výnimku z tohto zákazu by mali získať iba autá jazdiace na syntetické palivá. Tento „zákaz“ v skutočnosti predstavuje nové emisné štandardy oxidu uhličitého pre osobné autá a ľahké úžitkové vozidlá. Do decembra 2026 Európska komisia bude monitorovať rozdiel medzi stanovenými emisnými limitmi a skutočnými hodnotami o spotrebe palív a energie, následne vypracuje metodiku úpravy špecifických emisií CO2 výrobcov a navrhne vhodné opatrenia.

Od roku 2025 má pravidelne každé dva roky vydávať správy aj o tom, aký je vplyv tohto opatrenia na zákazníkov, zamestnanosť, pokrok v energetickej úspornosti a cenu a dostupnosť bezemisných a nízkoemisných automobilov.

štandardy

metodiku

správy


...tá reakcia naozaj je na toto, na naozaj najnižšiu dôveryhodnosť justície vo vzťahu k všetkým členským štátom Európskej únie.

Podľa posledných výsledkov prieskumu Eurobarometer (november 2013, pozn.) na tému "Spravodlivosť v Európskej únii", Slovenská republika spolu s Českou republikou obsadili predposledné miesta. Najnižšiu dôveru v súdnictvo má Slovinsko (24%), ktoré má o 1 p.b. nižšiu dôveru v justíciu ako Slovensko (odpovede na otázku Overall, would you say that you tend to trust or tend not to trust the justice? s. 14). Výrok preto hodnotíme ako nepravdivý. Eurobarometer z novembra 2013 je posledný prieskumom Európskej komisie na tému justície. Výrok by platil podľa Eurobarometra z januára 2013, vtedy malo Slovensko skutočne najnižšiu dôveru z krajín EÚ 27. Dodávame, že ak by minister hovoril o najnižšej nezávislosti súdnictva v EÚ, tak by mal pravdu. Podľa merania Svetového ekonomického fóra (WEF) je vnímanie nezávislosti súdnictva na Slovensku najnižšie v EÚ (graf č. 7). Len dodávame, že ide o percepciu, teda vnímanie nezávislosti súdnictva vzorkou respondentov. Nezobrazuje tak úplnú realitu. Dátum zverejnenia analýzy: 22.09.2014 Naspäť Nahlásiť chybu

Eurobarometer prieskumom platil merania


Dajme tomu ide pán prezident do Nemecka na oficiálnu návštevu a Aktuality zabudnú informovať o jeho ceste.

Portál Aktuality.sk o oficiálnej návšteve prezidenta Petra Pellegriniho informoval ráno, 24. októbra, v čase 7:41. Prezidentská stránka v sekcii oficiálneho programu uvádza , že návšteva začala 8:00. Správu teda Aktuality.sk zverejnili ešte predtým, ako oficiálna návšteva začala. V ten istý deň následne portál zverejnil aj článok o výsledkoch stretnutia s nemeckým kancelárom Olafom Scholtzom, preto výrok hodnotíme ako nepravdivý.

Podobne o návšteve informovali aj ďalšie slovenské spravodajské portály. Denník Sme najskôr ráno, 24. októbra, zverejnil správu o návšteve prezidenta v Nemecku, a následne v popoludní publikoval správu Tlačovej agentúry slovenskej republiky (TASR). Internetový portál televízie Markíza taktiež informoval o zahraničnej ceste. Na svojej stránke zverejnil tlačové správy od TASR.

Denník N o plánovanej návšteve prezidenta Pellegriniho informoval už 18. októbra. Informáciu zverejnil na základe zverejneného programu nemeckého prezidenta Franka-Waltera Steinmeiera. Podobne ako ostatné média, aj Denník N informoval o výsledkoch rokovania.

informoval uvádza zverejnil zverejnil publikoval zverejnil informoval informoval


Veľmi si to zjednodušili. Nemali pripravené žiadne riešenia. Balamutili voliča, že to je len o plytvaní, čo vôbec nie je pravda. Väčšia časť nárastu deficitu bola spôsobená krízou ako takou.

Materiál ( Správa o makroekonomickom vývoji a vývoji verejných financií za prvý polrok 2010 a predikcia vývoja do konca roka ), z ktorého mohol Počiatek vychádzať hovorí toto: "Hlavný fiškálny cieľ vlády na rok 2010 bol stanovený v rámci rozpočtu verejnej správy na roky 2010 až 2012 v podobe deficitu verejnej správy vo výške 5,5% HDP. Súčasný odhad deficitu verejnej správy je vo výške 7,8% HDP. Deficit verejnej správy sa zvýši v porovnaní s rozpočtom nominálne o 1 402,7 mil. Eur. ... Odhad dane z príjmov právnických osôb (DPPO) zaznamenal pokles oproti rozpočtu a to vo výške 181,7 mil. Eur, pod čo sa podpísala najmä aktualizácia odhadu výnosu dane za rok 2009 a očakávaný pomalší rast ziskovosti podnikov (revízia odhadu rastu nominálneho HDP smerom nadol). Horšie ako očakávané plnenie výnosu dane za rok 2009 bolo spôsobené medziročným prepadom základu dane až o 24,5% ako dôsledok poklesu ziskovosti subjektov. ... Pri predpoklade, že hospodárenie samospráv skončí tento rok s rovnakým výsledkom ako vlani, v porovnaní so schváleným rozpočtom verejnej správy to spôsobí nárast deficitu o 404 mil. Eur. K 30. júnu 2010 dosiahli celkové hotovostné daňové príjmy štátneho rozpočtu 3 684,6 mil. Eur, čo je 42,7% rozpočtovanej úrovne. Očakáva sa, že ku koncu roka dosiahnu úroveň 7 975,4 mil. Eur, čo je v porovnaní so schváleným rozpočtom menej o 644,6 mil. Eur (92,5%). Na uvedenej sume výpadku daňových príjmov sa v najväčšej miere bude podieľať daň z príjmov právnických osôb vo výške 377,0 mil. Eur, daň z pridanej hodnoty vo výške 181,7 mil. Eur a spotrebné dane vo výške 71,2 mil. Eur." Ak teda budeme do vplyvov krízy rátať výpadok príjmov a hospodárenie samosprávy (ako to robí Počiatek vyššie), má pravdu.


...ako advokátka som sa celý život venovala právnej službe a zároveň skúmaniu toho, ako systémovo fungujú alebo nefungujú orgány verejnej moci...

Čaputová sa počas celého štúdia a neskôr aj počas pôsobenia v treťom sektore, najmä v občianskom združení VIA IURIS, venovala projektom v rámci justície a štátnej správy. Výrok hodnotíme ako pravdivý. Ako je uvedené v jej životopise , počas štúdia na Právnickej fakulte Univerzity Komenského v Bratislave i po jeho skončení pracovala v miestnej samospráve v Pezinku, najskôr ako asistentka na právnom oddelení a neskôr ako zástupkyňa prednostu mestského úradu. Od roku 1998 pôsobí v treťom sektore a pracovala ako projektová manažérka v občianskom združení EQ Klub na projekte rozvoja miestnych komunít. V rokoch 2010 až 2017 spolupracovala s VIA IURIS , od roku 2010 ako advokátka. V rámci tejto spolupráce sa venovala téme „verejná kontrola verejnej moci“ , najmä efektívnemu a transparentnému výkonu samosprávy, nakladaniu s jej majetkom, ďalej téme „zodpovednosť verejných činiteľov“ a tiež účasti verejnosti na rozhodovaní o veľkých investičných zámeroch. Realizovala analytické práce, poskytovala právnu pomoc občanom v uvedených oblastiach a podieľala sa na tvorbe a presadzovaní legislatívnych zmien v oblasti nakladania s majetkom. V roku 2016 získala za boj proti pezinskej skládke odpadov, ako aj za dlhoročnú právnickú prácu v oblasti ochrany životného prostredia, Goldmanovu environmentálnu cenu.

životopise
VIA IURIS


Otázka: "A oni ani nemusia vám sprístupniť (odposluchy pozn.)." Odpoveď: Musia, to podľa zákona musia, ale len odpočúvanie, čiže my nesledujeme iné typy spisov, len odpočúvanie. .

Zákony vzťahujúce sa k tejto problematike najmä zákon 166/2003 Z.z. sa bližšie o forme akou sú sprístupňované informácie pre kontrolné orgány (Výbory NRSR pre kontrolu činnosti SIS a VOS) nezmieňuje, pravda ale je, že orgány používajúce ITP musia nejakou formou požadované informácie kontrolným výborom poskytnúť. §9 ods. 3 hovorí: (3) Vedúci orgánu štátu s právomocou používať informačno-technické prostriedky do desiatich pracovných dní nasledujúcich po dni doručenia žiadosti výboru povereného podľa odseku 1 je povinný žiadateľovi poskytnúť v súlade so zákonom všetky vyžiadané informácie o použití informačno-technických prostriedkov. Počas svojej neprítomnosti je vedúci orgánu štátu povinný určiť osobu, ktorá v jeho mene splní túto povinnosť.


Ako Progresívne Slovensko hlásalo pred voľbami, že že rozdávajme vlastne sľúbme, mali to v programe, dievčatám, nedospelým dievčatám, bezplatné potraty bez vedomia rodičov.

Volebný program Progresívneho Slovenska obsahoval aj zákon o interrupciách, ktorý navrhuje zabezpečenie dostupnej interrupcie všetkým osobám bez ohľadu na vek, zrušenie povinného súhlasu pre neplnoleté osoby a úhradu výkonu z verejného zdravotného poistenia. Výrok hodnotíme ako pravdivý.

Pred parlamentnými voľbami v roku 2023 predstavila strana Progresívne Slovensko svoj volebný program pod názvom „Plán pre budúcnosť“, kde navrhla konkrétne riešenia na problémy rezonujúce v spoločnosti v rôznych oblastiach.

V časti programu Rovnosť je uvedený aj takzvaný „progresívny zákon o interrupciách“. Jeho cieľom je „zabezpečenie dostupnej interrupcie pre všetky tehotné osoby, ktoré sa pre ňu rozhodnú. K tomu patrí odstránenie čakacej lehoty, zrušenie povinného poučenia nad rámec informovaného súhlasu nevyhnutného pre výkon medicínskeho zákroku, zrušenie 6-mesačného obmedzenia od posledného prerušenia tehotenstva (upravené 15. 9.), ale aj povinného súhlasu pre neplnoleté osoby. Zabezpečíme umožnenie medikamentóznej formy interrupcie, ktorá je v iných krajinách normálnou súčasťou kvalitnej zdravotnej starostlivosti pre ženy. Presadzujeme tiež plné hradenie interrupcií z verejného zdravotného poistenia pre všetky osoby bez rozdielu veku a dôvodov na interrupciu.“

Tento návrh tak pojednáva aj o hradení interrupcie zo zdravotného poistenia pre nedospelé dievčatá bez povinného písomného súhlasu zákonného zástupcu. Návrh v programe ale nehovorí o tom, aby bolo zrušené aj vyrozumenie zákonného zástupcu žien, ako je uvedené v zákone o umelom prerušení tehotenstva pri ženách vo veku od šestnásť do osemnásť rokov.

Súčasné znenie zákona o zdravotnej starostlivosti určuje ako podmienku vykonania umelého prerušenia tehotenstva aj „písomný informovaný súhlas zákonného zástupcu neplnoletej osoby po predchádzajúcom poučení“.

Právna legislatíva ohľadom interrupcie vykonanej neplnoletej osobe je však nejednotná, upozorňuje o.z. Možnosť voľby. Zákon o umelom prerušení tehotenstva totiž aj dnes umožňuje vykonanie interrupcie neplnoletej žene vo veku od šestnásť do osemnásť rokov aj bez písomného súhlasu zákonného zástupcu, len s vyrozumením zdravotníckeho zariadenia jej zákonného zástupcu.

Návrh na zrušenie povinného súhlasu zákonného zástupcu pred vykonaním interrupcie v prípade neplnoletej osoby predložilo ministerstvo zdravotníctva už v roku 2009. Toho času viedol rezort zdravotníctva Richard Raši.

Vtedajšia riaditeľka kancelárie Svetovej zdravotníckej organizácie (WHO) na Slovensku Darina Sedláková v roku 2009 tento predložený návrh schvaľovala. Uviedla, že „podľa uznávaných medzinárodných ľudskoprávnych štandardov majú štáty povinnosť zabezpečiť, aby prístup žien k službám zdravotnej starostlivosti nebol obmedzovaný na základe toho, že nemajú súhlas rodičov alebo zdravotníckych orgánov, pretože sú vo svojom konaní slobodné. Ak je trestnoprávna zodpovednosť na Slovensku stanovená na 14 rokov, mala by byť obdobne stanovená aj ľudskoprávna samostatnosť rozhodovať o vlastnej osobe“. Podľa Sedlákovej je vyžadovanie povinného súhlasu rodiča prekážkou pri vykonávaní interrupcie pri neplnoletej osobe, čo môže viesť k pokusu o vyvolanie potratu alebo k vyhľadaniu utajovaných služieb.

V súčasnosti je interrupcia hradená z verejného poistenia len v prípade zdravotných dôvodov, ak je ohrozené zdravie alebo život ženy, ak plod nie je schopný života alebo ak je plod vážne geneticky poškodený ( .pdf , s. 9). Do roku 2021 mali interrupciu hradenú z verejného zdravotného poistenia aj ženy nad 40 rokov. Podľa o.z. Možnosť voľby je dnes priemerná cena interrupcie s dodatočnými poplatkami vo výške 414 eur ( .pdf , s. 9).

volebný program
Rovnosť
zákone
podmienku
upozorňuje
umožňuje
zrušenie
Sedláková
.pdf
.pdf


...aj celá jeho strana (ĽSNS, pozn.), ani jednu korupčnú kauzu Smeru-SD neupozornili (...).

Na stránke strany Kotleba - Ľudová strana Naše Slovensko nie je možné nájsť žiaden článok, ktorý by upozorňoval na korupčný škandál v ktorom by vystupovala strana Smer-SD. Vždy išlo len o reakcie na už verejne známy škandál. Viaceré články obviňovali vládu Roberta Fica z podpory neziskových organizácií alebo nedostatočnej podpory Banskobystrického samosprávneho kraja počas obdobia, keď Marian Kotleba bol županom. Tieto obvinenie ale nie sú úplne zamerané na korupciu. Výrok hodnotíme ako pravdivý.

stránke podpory podpory


Keď tak strašne bojujete za tú vedu, výskum a školstvo a za všetko, tak prečo ste im zobrali teraz, koľko to je 130 či 150.000.000 EUR a dali ste to Sulíkovi?

Robert Fico vyčíta Veronike Remišovej, že „bojuje” za školstvo, a zároveň (koalícia) chce presunúť eurofondy z rezortu školstva do rezortu hospodárstva. Rozhodnutie však nie je v kompetencii Remišovej ale ministra školstva. Keďže Robert Fico spája dve nesúvisiace udalosti - Remišovej dôraz na financovanie vzdelávania v pláne obnovy a presun eurofondov zo školstva inam, ktorý je však mimo kompetencií Remišovej - a vyvoláva tak nekorektný dojem, akoby si vicepremiérka vo svojich konaním odporovala, hodnotíme jeho tvrdenie ako zavádzajúce. V priebehu januára 2020 Ministerstvo školstva zrušilo dve eurofondové výzvy na dlhodobú podporu vedy a výskumu za 155 miliónov eur bez toho, aby to konzultovalo s univerzitami. Minister školstva Branislav Gröhling chce peniaze presunúť na rezort hospodárstva, ktoré riadi jeho stranícky šéf Richard Sulík (SaS). Ten ich plánuje využiť na podporu inovácií, inteligentného priemyslu a vývoja batérií. DenníkN upozorňuje na to, že „podpora výskumu sa financuje aj z eurofondov Sulíkovho ministerstva, no ide skôr firmám ako univerzitám.” Presun peňazí nebol v kompetencii Veroniky Remišovej. Operačný program Výskum a inovácie, pod ktorý dve zrušené výzvy patrili, má na starosti Ministerstvo dopravy. Ministerstvo školstva je sprostredkovateľským orgánom. Vicepremiérka zvolala po zrušení týchto výziev rokovanie Rady vlády pre vedu, techniku a inovácie, ktorá sa zhodla, že o týchto presunoch by mali rokovať ministri.

zrušilo chce upozorňuje nebol zvolala


To je v rokovacom poriadku, že sa dá obmedziť rokovací čas alebo čas na vystúpenia.

Rokovací poriadok skutočne umožňuje obmedziť čas na vystúpenia tým, že minimálne dva poslanecké kluby navrhnú, obmedziť dĺžku času na rozpravu. Tento čas sa pomerne rozloží na všetky poslanecké kluby. Minimálna dĺžka je 12 hodín. Výrok hodnotíme ako pravdivý. § 29a Určenie dĺžky času na rozpravu (1) Národná rada sa môže na návrh aspoň dvoch poslaneckých klubov uzniesť na určení dĺžky času na rozpravu k bodu zaradenému do programu schôdze národnej rady. Taký návrh sa podáva najneskôr do začiatku rokovania o tomto bode programu schôdze 14 národnej rady. Na návrhy predložené v inom čase sa neprihliada. Určená dĺžka času na rozpravu nemôže byť kratšia ako 12 hodín. (2) Návrh podľa odseku 1 nemožno podať, ak národná rada má rokovať o návrhu ústavného zákona, návrhu zákona o štátnom rozpočte a o programovom vyhlásení vlády. (3) Ak sa národná rada uznesie podľa odseku 1, predsedajúci rozdelí čas určený na rozpravu medzi poslanecké kluby a poslancov, ktorí nie sú členmi poslaneckých klubov, pomerne podľa počtu poslancov ... (4) Meranie času vyhradeného pre poslanecké kluby a poslancov, ktorí nie sú členmi poslaneckého klubu, sa zabezpečuje prostredníctvom technického zariadenia alebo prostredníctvom overovateľov... Dátum zverejnenia analýzy: 24.09.2013 Naspäť Nahlásiť chybu


Sme aj podali trestné oznámenie za porušovanie právomocí verejného činiteľa. (v pripade prenájmu budovy daňovákov za minulého vládneho obdobia, pozn.)

Tlačová agentúra SITA prišla s informáciou, že 15. apríla 2011 podalo Daňové riaditeľstvo SR trestné oznámenie na bývalého riaditeľa Igora Šulaja a bývalého riaditeľa daňového riaditeľstva v Košiciach Vladislava Vašiva v súvislosti s kauzou prenájom. Nakoľko pri uzatváraní zmluvy so spoločnosťou VSH Development bol podľa názoru súčasného vedenia spáchaný trestný čin porušovania povinnosti pri správe cudzieho majetku a zneužívania právomocí verejného činiteľa, ktorého sa mal dopustiť bývalý manažment. Hoci trestné oznámenie nepodala vláda, ale Daňové riaditeľstvo SR, ide o nominantov súčasnej vlády, čo nakoniec potvrdil aj M. Maďarič.

SITA potvrdil


Čiže sporitelia, ktorí majú dnes jednopercentné výnosy vďaka takýmto garanciám, garanciám, ktoré garantujú len zaručené poplatky správcovským spoločnostiam, stratili, stratili takýmto opatrením, že sa skrátila tá referenčná doba zo 60 na 6 mesiacov, stratili potenciálne jeden a pol percentný výnos.

Referencná doba alebo tiež doba porovnávania výnosov bola pocas vlády Roberta Fica skrátená zo 60 na 6 mesiacov. Server openiazoch.zoznam.sk z 13. júna 2011. "Hlavným problémom, ktorý zaprícinil tieto obrovské straty, bolo skrátenie doby porovnávania výnosov zo 60 mesiacov (ako pôvodne navrhovala exministerka Tomanová) na 6 mesiacov , ktoré bez akejkolvek diskusie s odborníkmi presadil Smer zo dna na den cez návrh poslanca Róberta Madeja. Výsledkom je nielen masové zbavovanie sa akcií s následným poškodením sporitelov, ale aj to, že DSS-ky si môžu od sporitelov brat poplatky za 'zhodnotenie' nie raz za pät rokov, ale každého pol roka! 'Výnosy sporitelov sú tak len o málo vyššie ako zisky správcovských spolocností, co je úplne absurdné,' upozornil minister Mihál." Správa je prebraná z informácií pre médiá zo strany Ministerstva práce, sociálnych vecí a rodiny. Pôvodnú správu si viete pozriet tu (.doc). Pozmenovaciemu návrhu Róberta Madeja o skrátení sledovaného obdobia na urcenie poplatku za zhodnotenie z pôvodne navrhovaných 60 mesiacov na pol roka sa venuje aj komentár Filipa Obradovica zo dna 12 . marca 2009 na serveri hnonline.sk . K lepším zdrojom sa nám dopracovat nepodarilo.

openiazoch.zoznam.sk

tu

hnonline.sk


(...) samozrejme, môžme limitovať aj do akej miery môže zdaňovať akákoľvek vláda, niečo podobného je v Gruzínsku, niečo podobného majú aj Švajčiari.

Švejna hovorí o ústavnej zmene zákona, ktorá by stabilizovala výšku dane pre každú vládu, a neumožnila by jej zmenu. Vo Švajčiarsku aj v Gruzínsku skutočne fungujú obdobné systémy, ktoré limitujú vládu, konkrétne nutnosťou vyhlásenia referenda. Výrok hodnotíme ako pravdivý.

článku ústave hlasovanie 2013 zdroje ústave ústavy


Nezamestnanosť bola minulý rok na Slovensku 13,5%.

Štatistický úrad SR udáva mieru nezamestnanosti v roku 2011 na úrovni 13,5 %, výrok preto hodnotíme ako pravdivý.

Štatistický úrad SR


Žiadneho človeka, žiadneho voliča alebo skupinu osôb som ako zlo neoznačila (v kampani, pozn.)...

„Postavme sa zlu, spolu to dokážeme“ je jedným z hesiel volebnej kampane Zuzany Čaputovej (viď. napríklad jedna z fotografii na jej facebookovej stránke ). Čaputová v diskusiách opakovane vysvetľovala, že za zlo nepovažuje konkrétne osoby, ale negatívne javy v spoločnosti. Výrok hodnotíme ako pravdivý. To, čo chápe pod pojmom zlo, je možné nájsť aj v jej Facebook statuse z 22. februára 2019 . “ Naučila som sa, že boj proti zlu nie je bojom proti zlým ľuďom, ale proti ich zlým činom. Osloboďme sa od nenávisti, lebo len vtedy môžeme byť efektívni a spravodliví.” V debate Denníka N z 11. marca sa Zuzana Čaputová vyjadrila nasledovne: “Zlo pre mňa nepredstavuje žiaden človek, zlo pre mňa predstavujú javy v spoločnosti, ktoré podľa mňa treba zmeniť. Je to korupcia, je to zneužívanie moci, sú to nevyšetrené kauzy a prípady, je to kopa krívd, ktoré sa dejú bežným ľuďom… je to klamstvo, ktorému čelíme aj žiaľ od vrcholových politikov, toto je to, čo pomenúvam, tieto javy, tie treba zmeniť” . V rozhovore pre denník Sme vydanom 17. marca povedala, že chce bojovať proti zlu, „ktoré má podobu rôznych negatívnych javov v spoločnosti, ako sú korupcia, zneužívanie moci či nevyvodzovanie zodpovednosti... Opätovne opakujem, že pod tým zlom nemám na mysli žiadneho človeka ani skupinu obyvateľov“ . V povolebnej debate v relácii Na telo 17. marca povedala „zlom nepomenovávam žiadneho človeka alebo skupinu ľudí, ale spoločenské javy“ .

stránke
22. februára 2019
debate
rozhovore
Na telo


A to najťažšie, a opakujem môj predchodca 20 mesiacov sa snažil urobiť nejaký program, čo sa týka kvality merania výstupu žiakov, nepodarilo sa to.

Výrok ministra Čaploviča označujeme za zavádzajúci, nakoľko je síce pravdou, že predchádzajúca vláda v oblasti merania kvality vzdelávania neprijala žiadnu veľkú reformu, avšak nie je ani zrejmé že by takúto veľkú reformu prijať chcela. Navyše sa bývalému ministrovi školstva podaril jeho zámer zaviesť monitory i pre piatakov, aby bolo možné ich porovnaním s monitormi pre deviatakov porovnávať kvalitu vzdelávania na druhom stupni základných škôl. Meranie kvality vzdelávacieho procesu na výstupe žiakov zo škôl (maturity, testovanie 9 a súvisiace štatistiky) na Slovensku zabezpečuje Národný ústav certifikovaných meraní vzdelávania - NÚCEM . Ten bol zriadený Ministerstvom školstva ako štátna rozpočtová organizácia 1. septembra 2008 ako súčasť vtedajšej školskej reformy. Predchádzajúca vláda nepripravila a nespustila žiadny významnejší veľký program týkajúci sa testovania a merania kvality. Nedá sa však ani povedať, či na nejakom takomto programe pracovala. Ministerstvo školstva však menilo systém testovania. Tento zámer už na začiatku vládnutia minister oznámil: "Ministerstvo chce lepšie merať pridanú hodnotu v školách tak, aby bolo možné zistiť, čo sa žiaci naučili na druhom stupni základných škôl porovnaním Monitora 9 s Monitorom 5." Monitor pre piatakov, alebo Testovanie 5 , sa vláde v minulom volebnom období podarilo zaviesť novelizáciou Zákona č. 245/2008 Z.z. o výchove a vzdelávaní (školský zákon). Pilotné monitorovanie sa uskutočnilo už v školskom roku 2012/2013. V Programovom vyhlásení vlády v roku 2010 sa nachádza jediná zmienka o testovaním merania kvality, pri čom z nej nevyplýva žiadny záväzok vlády k meraniu kvality výstupu, práve naopak ide skôr o záväzok pridať meranie pridanej hodnoty, za čo sa dá považovať práve monitor pre piatakov: " Vláda SR chce zároveň zásadne zmeniť to, čo sa testuje – od vedomostí k zručnostiam a od merania výstupu k meraniu pridanej hodnoty školy pri vzdelávaní žiakov. Testovanie nebude exkluzívnym nástrojom hodnotenia kvality ." Dátum zverejnenia analýzy: 09.05.2013 Naspäť Nahlásiť chybu

NÚCEM
zámer
minister
Testovanie 5
č. 245/2008 Z.z.
uskutočnilo
Programovom vyhlásení vlády v roku 2010


(Trestnoprávny, pozn.) Systém ho (útočníka z Vrútok, pozn.) riešil presne v súlade s právnymi predpismi, ktoré v Slovenskej republike platia. Bol dokonca za to právoplatne odsúdený. A ak sa dobre, ak mám informácie teda správne, 8 mesiacov a s podmienkou na 18 mesiacov.

Žilinský Krajský súd pre Denník N potvrdil, že útočník z Vrútok Ivan Č. mal v minulosti problémy so zákonom. V decembri 2019 sa ozbrojený vyhrážal vlakvedúcej a výpravcovi. Sudca ho v superrýchlom konaní trestným rozkazom odsúdil na 8 mesiacov odňatia slobody s podmienečným odkladom 18 mesiacov skúšobnej doby. Uložil mu tiež trest prepadnutia nožov, ktoré mal počas incidentu pri sebe. Tvrdenie Roman a Mikulca hodnotíme ako pravdivé.

Denník N
vyhrážal
odsúdil


Ja to pripomínam, pán redaktor, že tu bol pán Konstantin Malofejev, myslím, že to bol ruský oligarcha spriaznený s Kremľom, ktorý sa verejne priznal, keď unikli tisícky e-mailov, že podporoval stranu pána Uhríka, keď bol v ĽSNS ešte, podporoval rôzne mítingy atď.

Podporu ĽSNS priznal Alexander Usovskij, neskôr ju aj poprel. Zdroje údajne pochádzali od Konstanitina Malofejeva. Iný dôkaz tohto prepojenia neexistuje, nenašla ho ani NAKA pri vyšetrovaní. Výrok označujeme ako nepravdivý.

Konstantin Malofejev je ruský oligarcha spájaný s Kremľom, od ktorého mal údajne bieloruský podnikateľ Alexander Usovskij dostávať peniaze na financovanie protestov a hnutí proti Západu a Severoatlantickej aliancie (NATO) v krajinách strednej Európy. Vyplynulo to z e-mailov, ktoré zverejnili v roku 2017 ukrajinskí hackeri. O priamom prepojení Kotlebovej Ľudovej strany Naše Slovensko (ĽSNS) a Usovského ale dôkaz neexistuje a Národná kriminálna agentúra (NAKA) po vyšetrovaní nepotvrdila podozrenia zo zahraničného financovania strany. Konstantin Malofejev sa verejne nevyjadril ku Kotlebovi alebo financovaní jeho strany. Prepojenie však potvrdil Alexander Usovskij, ktorý v rozhovore pre Zweites Deutsches Fernsehen (ZDF) povedal , že z Malofeevových peňazí podporoval aj Kotlebovu stranu.

Z e-mailovej komunikácie, ktorú zverejnila ZDF, vyplýva, že Malofejev poskytol minimálne 100 000 eur bieloruskému podnikateľovi Alexandrovi Usovskému. Ten peniaze potom preposielal spriazneným aktivistom a politikom a stranám v krajinách V4, medzi ktorými mala byť aj Kotlebova ĽSNS.

Podľa vyjadrení investigatívneho novinára z projektu Bellingcat mal dokonca Usovskij pre Kotlebu žiadať od predstaviteľov ruského parlamentu špecifickú sumu peňazí na zorganizovanie referenda proti NATO. V podobnom časovom období, ako boli zverejnené tieto informácie, ĽSNS skutočne zbierala podpisy za referendum o vystúpení z EÚ a NATO.

Usovskij v minulosti na otázky slovenských médií odpovedal , že vníma aktivity Kotlebovej strany „veľmi pozitívne”, a „podporuje myšlienku Mariana Kotlebu na vystúpenie Slovenska z NATO.” Pre spomínanú ZDF sa dokonca vyjadril , že z Malofeevových peňazí podporoval aj Kotlebovu stranu.

Na otázky New York Times Usovskij potvrdil, že jeho počítač bol hacknutý a nespochybnil ani autenticitu uniknutých e-mailov. Neskôr však pre Hospodárske noviny poprel , že by bol s kotlebovcami v kontakte.

Polícia nakoniec podozrenie zo zakázaného financovania extrémistickej strany ĽSNS zo zahraničia nepotvrdila . NAKA, v novembri 2017 ukončila vyšetrovanie prípadu s tým, že nebol zistený dôvod na spracovanie návrhu na začatie trestného stíhania.

Strana odvtedy čelila podobným obvineniam , konkrétne v roku 2022 v spojitosti s Bohušom Garbárom, ktorý sa priznal , že Rusom sľúbil tajné informácie zo štátnych bezpečnostných zložiek. Pred parlamentnými voľbami v roku 2016 daroval Garbár ĽSNS 10-tisíc eur, a stal sa tak jej druhým najväčším darcom napriek tomu, že poberal štátne dávky a podľa všetkého nemal žiaden stabilný príjem.

spájaný
mal údajne
dostávať
zverejnili
neexistuje
povedal
zverejnila
preposielal
žiadať
zbierala
odpovedal
vyjadril
nespochybnil
poprel
nepotvrdila
ukončila
obvineniam
priznal
darcom


...OĽaNO vykrikoval, že ono je proti navyšovaniu. Opak je pravdou. SaS, Sme rodina, OĽaNO boli takisto za navyšovanie miezd (platy poslancov, pozn.).

Poslanci strán SaS, Sme rodina a OĽaNO hlasovali proti zmrazovaniu platov v skrátenom legislatívnom konaní. Za návrh hlasovalo len 32 poslancov, takmer celý poslanecký klub ĽSNS, niektorí poslanci zo strán Smer-SD a Most-Híd a Andrej Danko. Väčšina prítomných poslancov OĽaNO sa hlasovania zdržala, dvaja boli proti návrhu. Strana OĽaNO predložila vlastný návrh na zmrazovanie platov poslancov. Výrok hodnotíme ako zavádzanie.

hlasovalo predložila dohodli


Tretia vec a to je tá dobrá správa, všetci tí, ktorí už podpísali dohodu teraz, keď budú žiadať od zajtrajšieho dňa budú žiadať o pomoc za apríl, tak dostanú peniaze behom niekoľkých dní, pretože už budú posielať iba výkaz.

Ak žiadateľ o tzv. prvú pomoc už raz podpísal dohodu so štátom, nemusia ju ďalší mesiac posielať nanovo. Úradu prácu pošlú už len výkaz. Spracovanie kompletnej žiadosti vrátane dohody trvá 14 dní. Bez potreby uzatvárať (nanovo) dohodu trvá poslanie peňazí pár dní. Tvrdenie Milana Krajniaka preto hodnotíme ako pravdivé.

dohodu pošlú trvá


Bol by som rád, keby ste vedeli, že pán Palko podal demisiu 10.februára a na ministerstvo vnútra došla 16.februára Gorila.

Bývalý minister vnútra Palko za KDH podal demisiu 7.2.2006. Presný dátum, kedy dorazil spis Gorila na ministerstvo vnútra sa nám nepodarilo zistiť, avšak, z vyjadrení viacerých zúčastnených strán vyplýva, že Gorila dorazila na ministerstvo vnútra už v čase, kedy bol ministrom Vladimír Pado z SDKÚ-DS.

podal vyjadrení viacerých


...tento implicitný dlh(rozdiel medzi budúcimi výdavkami a budúcimi príjmami v okruhu verejnej správy, ktoré sú spojené so starnutím obyvateľstva, pozn.) spočítala Rada pre rozpočtovú zodpovednosť na úrovni 113 miliárd eur.

Stránka Ministerstva financií obsahuje dokument s názvom Súhrnná výročná správa SR za rok 2014(. pdf ). Kapitola s názvom Implicitné záväzky potvrdzuje približnú správnosť Kollároho výroku, Implicitné záväzky predstavovali ku dňu 31.12.2014 sumu 11 466 637 000 eur. Kollár síce hovorí o 113 miliardách, no odchýlka je pomerne malá a navyše napríklad na svojej webstránke či v prejave v NR SR použil práve sumu 111 miliárd. Výrok hodnotíme ako pravdivý.

Vysvetlenie pojmu implicitný dlh ponúka napríklad blog na portáli jetotak.sk . Takisto tento pojem vysvetľuje stránka Ministerstva financií nasledovne: " Implicitné záväzky sú podľa ústavného zákona č. 493/2011 Z.z. o rozpočtovej zodpovednosti definované ako rozdiel medzi očakávanými budúcimi výdavkami subjektov verejnej správy a očakávanými budúcimi príjmami subjektov verejnej správy, ktoré nie sú súčasťou dlhu verejnej správy(1). Sú to najmä záväzky v sektore sociálnych vecí, zdravotníctva a školstva spojené so starnutím populácie. "

pdf
webstránke
prejave
jetotak.sk
Ministerstva financií


Prečo napr. táto vládna koalícia so svojim maďarským partnerom, teda s maďarskou vládou neukáže graf? Toto sú Slováci v Maďarsku v roku 1920, toto čo je ledva vidieť, to sú Slováci, ktorí tam zostali. 18 tisíc. Toto modré, to sú Slováci na Slovensku podľa sčítania z roku 1991 a toto z roku 2001. Aký je tu prosím vás úbytok? Ja vám poviem. Z 567 tisíc na 520 tisíc. Minimálny, pretože aj úbytok SR, všetkých občanov klesol. Možno klesneme o chvíľu pod päť miliónov. Takže klesajú nie len Maďari.

Výsledky sčítania ľudu, domov a bytov 1991 udávajú obyvateľov slovenskej národnosti v počte 4 519 328 obyvateľov a 567 296 obyvateľov maďarskej národnosti. Pri sčítaní obyvateľov, domov a bytov v roku 2001 (.pdf) uviedlo slovenskú národnosť 4 614 854 obyvateľov. Maďarskú národnosť malo 520 528 obyvateľov. Počet obyvateľov maďarskej národnosti naozaj klesol medzi rokmi 1991 a 2001 z 567 tisíc na 520 tisíc. Avšak celkový počet všetkých občanov SR medzi rokmi 1991 a 2001 neklesol ako udáva pán Rafaj, ale stúpol. V roku 1991 mala Slovenská republika podľa Štatistického úradu SR (.pdf) 5 274 335 obyvateľov, zatiaľ čo v roku 2001 to bolo 5 379 455 obyvateľov, čiže pribudlo 105 120 obyvateľov.

sčítania ľudu, domov a bytov 1991

Štatistického úradu SR


A čo sa týka reakcií na prijímané zákony. Už minulý rok som okamžite reagovala na prijatý mediálny zákon v Maďarskej republike spolu, bolo to v úplne rovnakom čase ako reagovala kancelárka Merkel.

Nový mediálny zákon v Maďarskej republike prijal parlament 21. decembra 2010 a do platnosti oficiálne vstúpil 1.januára 2011. Nemecká kancelárka Angela Merkel 23. decembra 2010 vyslovila varovanie pre vládu premiéra Viktora Orbána pred porušením princípov právneho štátu v súvislosti s prijatím kontroverzného mediálneho zákona v Maďarsku. Vyjadrenie Ivety Radičovej sa nám nepodarilo dohľadať, avšak 7.januára, ako uvádza agentúra SITA, minister zahraničných vecí, Mikuláš Dzurinda v reakcii na obvinenie Roberta Fica odmietol, že vláda premiérky Ivety Radičovej zatvára oči pred dianím vo svete a v okolitých krajinách a citoval z predvianočného stanoviska premiérky, v ktorom hodnotí maďarský tlačový zákon. "Maďarský mediálny zákon vzbudzuje otázniky o jeho súlade s demokratickými princípmi slobody tlače v Európskej únii," prečítal šéf diplomacie z premiérkinho stanoviska. Predvianočné obdobie znamená pred 24.decembrom a teda v rovnakom čase, ako reagovala kancelárka Merkel. Problém je, že toto údajné Radičovej vyhlásenie nie je možné nájsť. Neexistuje žiadna mediálna zmienka o jeho existencii (okrem uvedeného Baťovho výroku), rovnako nie je zverejnené na stránkach Úradu vlády. Premiérka tak mohla stanovisko vydať, podľa dostupných informácií však pravdepodobne iba Dzurindovi a Baťovi. Rozhodne sa nejednalo o verejné vyhlásenie. Výrok preto hodnotíme ako zavádzajúci.

21. decembra 2010
1.januára 2011.
23. decembra
7.januára,


...som 16 rokov pôsobila v treťom sektore...

Výrok hodnotíme ako nepravdivý, keďže Zuzana Čaputová v treťom sektore pôsobila viac ako 16 rokov (podľa svojho CV od roku 1998), 16 rokov pôsobila len v organizácii Via Iuris, predtým sa angažovala napríklad v združení EQ Klub. Do tretieho sektora vstúpila Zuzana Čaputová v roku 1998, kedy p racovala ako projektová manažérka v občianskom združení EQ Klub na projekte rozvoja miestnych komunít. “ Od roku 1998 pôsobila v treťom sektore kde sa venovala verejnej správe a problematike týraných a zneužívaných detí. Následne pracovala ako projektová manažérka v občianskom združení EQ Klub na projekte rozvoja miestnych komunít, ” píše v životopise na svojom webe. Neskôr dlhoročne pôsobila v združení VIA IURIS ako programová riaditeľka pre oblasť justície. V roku 2016 bola ako právnička občianskej iniciatívy Skládka nepatrí do mesta , usilujúcej sa o uzavretie skládky odpadov v Pezinku, ocenená Goldmanovou enviromentálnou cenou . V roku 2017 po 16 rokoch zo združenia odišla s tým, že sa chce venovať advokátskej praxi.

vstúpila
životopise
VIA IURIS
Goldmanovou enviromentálnou cenou
odišla


Je to v rámci diplomatických služieb (...) platí to letka ministerstva vnútra (keď sa poskytne vládny špeciál delegácii iného štátu, pozn.).

Výrok odkazuje na pravidlá používania vládneho leteckého špeciálu. Používanie štátneho lietania v súčasnosti nešpecifikuje zákon ale len uznesenie vlády č. 411/2006. Podľa tohto uznesenia môžu štátne lietadlá bez úhrady priamych prevádzkových nákladov využívať okrem iného aj "najvyšší predstavitelia štátu v súvislosti s výkonom ústavných funkcií a predstavitelia Slovenskej republiky a predstavitelia iných štátov alebo medzinárodných organizácií v súvislosti s plnením osobitných pracovných povinností." Používanie štátneho letectva je financované zo štátneho rozpočtu. Výrok preto hodnotíme ako pravdivý.

uznesenie
Denník N


...dokonca môžem citovať aj prezidenta Slovenskej republiky, ktorý povedal v jednom tohtotýždňovom interviewu, že vďaka zásadnému postoju Mostu-Híd, premiérom Slovenskej vlády už nie je Robert Fico (...).

Béla Bugár v tomto výroku hovorí o rozhovore s prezidentom, ktorý portál aktuality.sk publikoval v deň, keď prezident oznámil, že už nebude viac kandidovať na post prezidenta SR. Béla Bugár správne parafrázoval prezidenta, tento výrok preto hodnotíme ako pravdivý. Portál aktuality.sk publikoval 15. mája rozhovor s Andrejom Kiskom. Hlavnou témou bolo rozhodnutie prezidenta opätovne nekandidovať do prezidentského úradu a o jeho budúcej politickej kariére. Taktiež sa rozhovor zaoberal politickou situáciou po vražde novinára Jána Kuciaka a jeho priateľky Martiny Kušnírovej. Keď sa novinár prezidenta opýtal, či si nemyslí, že Most zavádzal ľudí, prezident odpovedal: "Skôr si myslím, že nie. Politika je vždy o dohodách a hľadaní riešení. A len vďaka zásadnému postoju Mostu-Híd Robert Fico nie je premiérom." Dátum zverejnenia analýzy: 21.05.2018 Naspäť Nahlásiť chybu

rozhovore rozhovor


V zdravotníctve ten objem peňazí myslím je cez 100 miliárd. Asi 105 miliárd korún. Dôvera ako najväčšia súkromná poisťovňa myslím si, že dlhodobo vykazuje zisk okolo 25 miliónov. To je 0,25 promile z tých zdrojov.

Našli sme len údaje z roku 2007 podľa denníka SME , ktoré hovoria o zisku Dôvery 467 miliónov korún, t. j. takmer pol miliardy z údajných približne 900 miliónov, ktoré zarobili poisťovne dohromady. "Táto druhá najväčšia zdravotná poisťovňa z pohľadu počtu poistencov a najväčšia súkromná ZP dosiahla v uplynulom roku kladný hospodársky výsledok 467 mil. Sk." Z celkových príjmov (88,9 mld. Sk) poisťovní tvorí zisk Dôvery približne 0,5% a celkový zisk poisťovní tvorí približne 1% celkových príjmov.

SME
Z celkových príjmov


...zatiaľ je zákon, generálneho riaditeľa (RTVS, pozn.) volí parlament...

Podľa Zákona o Rozhlase a televízii Slovenska volí generálneho riaditeľa RTVS parlament na návrh príslušného výboru. Tvrdenie Ľubice Laššákovej hodnotíme ako pravdivé.

Zákona


Teraz uzavreli zmluvu za 2,5 milióna s nejakou firmou, ktorú teda ja som nikdy nepočul a ktorá má manažovať utečeneckú krízu. Súkromná firma má manažovať utečeneckú krízu.

Od vypuknutia utečeneckej krízy v súvislosti s vojnou na Ukrajine prebrali iniciatívu na hraničných priechodoch s Ukrajinou najmä mimovládne organizácie podporené dobrovoľníkmi.

Štát sa nekoordinovanosť pomoci pre utečencov rozhodol riešiť rámcovou dohodou s eseročkou Dustream production za viac ako 2,5 milióna eur. Predmetom zmluvy je „Komplexný manažment procesu evidencie, transportu a starostlivosti o utečencov”.

Firma napríklad pomáhala štátu zriadiť a prevádzkovať stanový utečenecký tábor v Michalovciach.

Minister vnútra Roman Mikulec bude pre túto zmluvu čeliť odvolávaniu v parlamente. Ukázalo sa, že Dustream production mu neodporučili dobrovoľníci, tak ako pôvodne tvrdil, ale Július Slovák, ktorý sa pozná s premiérom Hegerom aj Igorom Matovičom a za prácu na hranici taktiež nepriamo fakturoval štátu.

Výrok hodnotíme ako pravdivý.

prebrali riešiť pomáhala zriadiť odvolávaniu pozná


V Tallinne na tom nielenže neprerobili (doprava zadarmo, pozn.), ale majú z toho 20 mil. ročne.

Od roku 2013 bola v hlavnom meste Estónska, v Tallinne, zavedená verejná doprava zdarma. Nárok na bezplatnú prepravu majú miestni, ktorí majú v meste trvalé bydlisko. To spôsobilo, že sa zvýšil počet obyvateľov mesta zo 415-tisíc o ďalších 25-tisíc. Mesto si od nových obyvateľov účtuje miestne dane, ročne ide v priemere na jedného obyvateľa o tisíc eur navyše. Rozpočet mesta sa tak rozrástol o 20 miliónov eur. Keďže však nie je možné tvrdiť, že si nový obyvatelia prihlásili trvalý pobyt práve a len kvôli verejnej doprave zadarmo výrok hodnotíme ako zavádzajúci.

doprava
marci 2012
.pdf
The Guardian


Pokiaľ ide o dohodu, pán minister, vy ste v podstate v plnom rešpektovali návrh, ktorý ste dostali z americkej strany.

Výrok Roberta Fica hodnotíme ako nepravdivý. Finálnu verziu zmluvy môžeme porovnať s uniknutým prvotným návrhom zmluvy z konca roku 2017, odkedy prešla zásadnými rokovaniami a zmenami. o čom svedčí aj rozdielnosť jednotlivých zmlúv, ktoré majú podpísané niektoré štáty NATO.

Obrannú dohoda so Spojenými štátmi začala pripravovať ešte minulá vláda. Keď sa v roku 2019 prvýkrát začalo výraznejšie diskutovať o tejto zmluve, zverejnili niektoré konšpiračné médiá na svojich stránkach údajnú podobu, ktorú by zmluva mala mať.

Zverejnený text bol prvým návrhom dohody, ktorý poslali USA slovenskému ministerstvu zahraničia v novembri 2017. Denník N, ktorý sa odvoláva na ľudí, ktorí sa mali zúčastňovať rokovaniach o tomto texte, napísal : „Slovenskí vyjednávači už po krátkom čase viaceré pasáže odmietli a začali s americkou stranou rokovať o novej verzii, ktorá má byť oproti pôvodnému návrhu dosť odlišná. Tento návrh mal slúžiť len ako východiskový bod na ďalšie rokovania.” Odlišnosť medzi uniknutým prvým návrhom a súčasnou verziou jasne svedčí o tom, že o zmluve prebiehali intenzívne rokovania.

O vývoji rokovaní písal aj Denník Pravda . Neaktuálny text z novembra 2017 mala redakcia tiež k dispozícii, nezverejnila ho však. Zdroje Pravdy z ministerstva zahraničia potvrdili, že sa jedná o neaktuálnu verziu. „Rámcovo to je v podstate totožné s textom, ktorý predložili Maďarsku.“ V článku popisujú jednania a nezhody, ktoré zmluvné strany museli vyriešiť k obojstrannej spokojnosti.

K zmluve mali možnosť vyjadriť sa aj záujmové skupiny pomocou pripomienkového konania , v rámci ktorého bolo doručených 70 pripomienok, pričom 52 z nich označených ako zásadných. 12 pripomienok bolo akceptovaných, aj keď išlo zväčša len o pripomienky technického charakteru.

O tom, že o zmluve prebiehali rokovania, svedčí aj odlišnosť zmlúv, ktoré má USA podpísané s jednotlivými štátmi. ( .pdf ) Podobnú zmluvu má totižto podpísaných už 23 z 29 krajín NATO a každá sa od seba líši v jednotlivých podmienkach.

zverejnili
napísal
súčasnou verziou
Pravda
pripomienkového konania
odlišnosť
.pdf


Priemyselná výroba tvorí 20 % zamestnanosti dneska na Slovensku, 80 % tvoria ostatné odvetvia štátu...

Podiel zamestnanosti v priemyselnej výrobe sa na Slovensku podla Štatistického úradu SR pohybuje v hodnotách nad 25 %, čo je o vyše päť percentuálnych bodov viac, než uvádza Beblavý. Podľa štatistík Európskej komisie sa podieľ zamestnaných v priemysle pohybuje medzi 23 až 24 %. Výrok hodnotíme ako nepravdivý.

Štatistického úradu SR
Európskej komisie
Štatistický úrad Slovenskej republiky
Eurostat


Dáme teraz návrhy zákonov do parlamentu, napríklad dávame spoločne (v spolupráci s OĽaNO, pozn.) jeden návrh zákona, ktorý sa týka preukazovania pôvodu majetku, aby sa ten zákon sfunkčnil konečne.

Daniel Lipšic pravdepodobne hovorí o návrhu , ktorým sa mení zákon o preukazovaní pôvodu majetku a ktorý predložil spoločne s Igorom Matovičom (OĽaNO). Návrh bol doručený 9.1.2015, výrok preto hodnotíme ako pravdivý. Podľa § 1 návrhu (.rtf) je:

návrhu návrhu


Pán Stachura mal na starosti niečo úplne iné, nemal na starosti rozhodovacie kompetencie, mal na starosti odbornú znalostnú politiku, čo sa týka covidu.

Súčasný poslanec za KDH Peter Stachura pôsobil v covidových rokoch 2020 a 2021 na významných pozíciách blizko vládnych predstaviteľov. Od roku zastával pozíciu štátneho tajomníka na ministerstve zdravotníctva pod vtedajším ministrom Marekom Krajčím. Neskôr bol poradcom premiéra Hegera, kde mal na starosti najmä nemocnice. Počas tohto obdobia nebol priamo zodpovedný za prijimanie pandemických opatrení. Výrok Milana Majerského preto hodnotíme ako pravdivý.

Stachura mal počas svojho pôsobenia pod ministrom Krajčim v pozícii štátneho tajomníka na starosti celú sekciu zdravia, odbor štandardných diagnostických, terapeutických a preventívnych postupov a tiež odbor verejného zdravia, skríningu a prevencie.

Po koaličnej kríze vyvolanej kontroverzným dovozom vakcín Sputnik V z Ruska musel Marek Krajčí opustiť post ministra zdravotníctva a spolu s ním skončili aj jeho štátny tajomníci. Stachura, tak svoje pôsobenie vo funkcii ukončil 21. apríla 2021 na základe odvolania ministra Lengvarského.

Neskôr bol Stachura poradcom premiéra Eduarda Hegera. Počas druhej vlny pandémie mal na starosti nemocnice.

Počas pandémie covid-19 bolo za prijímanie rozhodnutí a opatrení zodpovedných viacero inštitúcií či komisií. Dôležité slovo mali v každej fáze najmä premiér, minister zdravotníctva a úrad verejného zdravotníctva na čele s hlavným hygienikom. Popri tom vznikali rôzne poradné orgány, ktoré mali väčšie či menšie slovo pri príprave opatrení. Medzi ne patrili bezpečnostná rada , ústredný krízový štáb , permanentný krízový štáb , pandemická komisia či konzílium odborníkov .

Aj keď tieto komisie boli zložené z expertov v daných oblastiach, vláda nie vždy rešpektovala ich odporúčania. Niektoré prijaté opatrenia v boji proti koronavírusu sa často líšili od tých, ktoré navrhovali. Do riadenia pandémie zasahovala vláda aj podľa kontroverznej štúdie z roku 2022 ( .pdf s 20).

Taktiež, vyjadrenia samotného Stachuru aj jeho verejná činnost v tom období potvrdzujú , že sa zameriaval najmä na odborné riadenie kapacít zdravotníctva a zabezpečenie koordinácie starostlivosti.

štátneho tajomníka
starosti
koaličnej kríze
odvolania
poradcom
mali
bezpečnostná rada
ústredný krízový štáb
permanentný krízový štáb
pandemická komisia
konzílium odborníkov
rešpektovala
štúdie
.pdf
potvrdzujú
kapacít


My sme energeticky dnes, ako Slovensko, už sebestační, vyrobíme dosť elektrickej energie, keď sme pustili tretí blok, že ešte môžeme aj predávať.

Podľa informácií ministerstva hospodárstva a Slovenských elektrárni bude Slovensko po spustení tretieho bloku v Mochovciach skutočne energeticky nezávislé. Stane sa tak však až po jeho úplnom spustení začiatkom nasledujúceho roka, preto výrok hodnotíme ako nepravdivý.

Podľa Ministerstva hospodárstva a Slovenských elektrárni by sa Slovensko po spustení tretieho bloku v Mochovciach naozaj malo stať sebestačné v zásobovaní elektrinou. Podľa MH SR sa tak ale stane až začiatkom budúceho roka.

Úrad jadrového dozoru vydal povolenie na uvádzanie 3. bloku Mochoviec do prevádzky 25. augusta 2022. Rozhodnutie vo forme verejnej vyhlášky nadobudlo právoplatnosť deviateho septembra, po uplynutí 15-dňovej lehoty. V daný deň bolo zároveň možné začať do reaktora zavážať palivo.

Podľa Martina Mráza , riaditeľa jadrovej elektrárne Mochovce, po zavezení paliva nasleduje fyzikálne spúšťanie. Po ňom sa v etape energetického spúšťania postupne zvyšuje výkon reaktora na 100 %, čo trvá približne 18 týždňov.

Keďže Slovensko ešte nebolo energeticky sebestačné už v čase výroku, tak ako to tvrdí Boris Kollár, výrok hodnotíme ako nepravdivý.

Ministerstva hospodárstva
Slovenských elektrárni
vydal povolenie
nadobudlo právoplatnosť
Martina Mráza


V podstate vo Fínsku nastala (spoločenská zhoda, pozn.) len tým, že sa pripravil jeden veľmi dôležitý dokument, to bolo v roku 1998/99, to je Fínsko, spoločnosť založená na poznaní a na vedomostiach, kde sa dohodli všetky politické strany a pod vedením pána vtedajšieho prezidenta podpísali tento dokument a v tomto duchu.

V roku 1998 bol vo Fínsku prijatý Basic Education Act ( .pdf ). Nemáme však žiadne informácie o tomto dokumente a nevieme posúdiť, o akom dokumente hovorí Dušan Čaplovič. Výrok preto označujeme ako neoveriteľný.

.pdf


Vtedy platné predpisy, sú k tomu stanoviská iných právnikov vrátane ústavného právnika pána Kubinu, vtedy nevyžadovalo ani dokonca dnes súbeh koncipientskej praxe s výkonom živnosti alebo súbeh advokátskej praxe so živnosťou nie je problém.

Možnosť súbehu koncipientskej praxe a výkonu živnosti v súčasnosti, a aj v dobe, kedy koncipientskú prax vykonávala Zuzana Čaputová, potvrdili viacerí právnici. Výrok hodnotíme ako pravdivý. Právnik Peter Kubina pre Denník N potvrdil , že súbeh živnosti a výkonu koncipientskej praxe „ nie je porušením zákona a nebolo to porušením zákona ani v čase, keď podľa zverejnených informácií vykonávala koncipientskú prax Zuzana Čaputová “. Advokát Tomáš Kamenec, u ktorého časť koncipientskej praxe Čaputová absolvovala, vyjadril presvedčenie, že „ ju vykonala riadne, v súlade s vtedy platným zákonom o advokácii, ako aj vnútornými predpismi advokátskej komory “. Advokátka Eva Kováčechová, u ktorej Čaputová ako koncipientka začínala, pre Denník N potvrdila , že o jej živnosti vedela. „ Podľa mojich informácií však nevykonávala činnosť, ktorá by bola nezlučiteľná s povahou a etickými princípmi výkonu praxe advokátskeho koncipienta. “ V súčasnosti Zákon č. 586/2003 §62 ods. 1 písm. d) hovorí: „ (1) Komora zapíše do zoznamu advokátskych koncipientov na návrh advokáta, verejnej obchodnej spoločnosti, komanditnej spoločnosti, spoločnosti s ručením obmedzeným, usadeného euroadvokáta alebo organizačnej zložky zahraničného združenia, ktorí sú zapísaní v príslušnom zozname vedenom komorou najmenej tri roky do 15 dní toho, kto (...) d) je v pracovnom pomere s advokátom, verejnou obchodnou spoločnosťou, komanditnou spoločnosťou alebo so spoločnosťou s ručením obmedzeným, pričom nie je súčasne v pracovnom pomere alebo obdobnom pracovnoprávnom vzťahu s iným zamestnávateľom okrem pedagogickej, publikačnej, literárnej, vedeckej alebo umeleckej činnosti alebo činnosti, ktorá nie je v rozpore s povahou a etickými princípmi výkonu praxe advokátskeho koncipienta; o rozpore pracovného pomeru alebo obdobného pracovného vzťahu s povahou a etickými princípmi výkonu praxe advokátskeho koncipienta rozhoduje komora .“ Posledná vyznačená časť ods. 1 písmena d) bola do zákona pridaná v roku 2013.

potvrdil
vyjadril
potvrdila
Zákon č. 586/2003


Treba povedať, tých 60% (priemerného mesačného zárobku, pozn.) nie je nič nové. Je to odporúčanie Medzinárodnej organizácie práce. (...) V plnej miere rozumiem tomu stanovisku odborárov.

Požiadavka odborových zväzov vychádza z Európskej sociálnej charty, nie z Medzinárodnej organizácie práce. Medzinárodná organizácia práce (ILO) vo svojom Dohovore týkajúcom sa úpravy minimálnej mzdy poskytuje určité metódy na stanovenie minimálnych miezd. Avšak spomínaný údaj 60 % podielu priemernej mzdy, ktorý má predstavovať minimálnu mzdu vychádza z aplikovania metód Európskej sociálnej charty. Na tú sa odvoláva viacero zdrojov, napr. ILO , International Journal of Labour Research (. pdf , s. 10) a v neposlednej rade aj slovenskí odborári : "...zamestnanec má dostať za svoju prácu mzdu na takej úrovni, aby zabezpečil dôstojný život sebe i svojej rodine. Európska sociálna charta odporúča, aby minimálna mzda dosahovala 60 % priemernej národnej mzdy."

Dohovore ILO pdf odborári


Ja som úplne bol šokovaný z toho, že pán predseda teda nie je tu prítomný pán Béla Bugár, predseda Most-Híd, že v piatok bol schopný hlasovať za zákony, ktoré boli predložené do štrnástej schôdzi a nebol v ten istý deň schopný hlasovať za zákony, ktoré boli predložené do riadnej dvanástej schôdze.

Na základe vyjadrení Béla Bugára, že nebude hlasovať za koaličné návrhy, ktoré budú predložené na 12. schôdzi sa Sulík rozhodol zrušiť 12. schôdzu. Podarilo sa mu to až na druhý krát. Počas 14. schôdze v ten istý deň 11.2.2011 Béla Bugár zahlasoval za takmer všetky návrhy zákona. Pri jednom návrhu zákona zahlasoval proti a v prípade iných dvoch návrhov zákona sa zdržal hlasovania.

vyjadrení zrušiť proti dvoch návrhov


Za to ste vybrali poradcu Credit Suisse First Boston, ktorý vám poradil, že z tohto jedného vyberte jedného a dali ste mu 31 miliónov dolárov odmenu.

" Privatizačný poradca CSFB vystavilo dňa 19.07.2002 pre MH SR faktúru č. M301/0210, ref. č. X57843/SQ34 vo výške 26 950 000,- USD. Podľa priloženej faktúry sa nedá zistiť, kto túto faktúru prijal, kedy bola prijatá a kým bola odsúhlasená. Cena bola fakturovaná v tomto zložení:

Odmena 21 160 000,00 USD

Mimoriadne peňažné výdavky 477 322,09 USD

Náklady a výdavky tretej strany 5 312 677,91 USD

Spolu 26 950 000,00 USD "

odmeny
792 miliónov
hovorila
Správa o procese privatizácie SPP
správy
argumentoval
vybraná
Trende
predložené
informovalo
INEKO


...dnes sa hovorí o takmer 35 miliardách, ktoré sa majú využiť na zvýšenie miery vonkajšej bezpečnosti v rámci budúceho rozpočtu Európskej únie.

Plánovaný rozpočet EÚ na roky 2021 – 2027 navrhuje, aby sa finančné prostriedky určené na riadenie migrácie a hraníc navýšili takmer o trojnásobok . 13 miliárd z predchádzajúceho obdobia by sa tak malo navýšiť na 34,9 miliard eur. EÚ týmto krokom reaguje " na čoraz väčšie výzvy v oblasti migrácie, mobility a bezpečnosti pomocou pružnejších nástrojov financovania na riešenie nepredvídaných udalostí týkajúcich sa migrácie ". Vytvoriť sa má aj nový samostatný fond pre " integrované riadenie hraníc a zároveň sa ešte viac posilní Európska agentúra pre pohraničnú a pobrežnú stráž, ktorá bude mať po novom stály zbor s 10 000 príslušníkmi pohraničnej stráže ". Výrok hodnotíme ako pravdivý.

trojnásobok


...do spolupráce okamžite zapojili českí kolegovia, dva tímy z Talianska, každý z inej inštitúcie. Prišli zástupcovia, odborníci z EUROPOL-u, ktorí už intenzívne pracujú. Prizvaní sú na spoluprácu (...) aj zástupcovia FBI a Scotland Yard-u (...).

Informáciu o prítomnosti zahraničných vyšetrovateľov EUROPOL-u a spolupráci s FBI a Scotland Yard potvrdil generálny prokurátor Jaromír Čižnár v relácii V Politike na TA3, ktorá bola natočená 2. marca 2018. Nakoľko však nie sú dostupné informácie (len vyjadrenie ministra vnútra SR) o zapojení českých vyšetrovateľov a dvoch talianskych vyšetrovacích tímoch výrok hodnotíme ako neoveriteľný.

Títo experti spolupracujú na vyšetrovaní ako forenzní znalci . Zákon nepovoľuje, aby slovenské trestné činy vyšetrovali zahraniční agenti, len ak by sa zriadil medzinárodný vyšetrovací tím . Oň musí požiadať dozorujúci prokurátor alebo vyšetrovateľ. Jeho zriadenie musí odobriť generálna prokuratúra. Prokurátori nadviazali priamy kontakt s talianskymi orgánmi. Je tu taliansky orgán DNA. Tento subjekt je zameraný výlučne na boj proti mafii, " povedal generálny prokurátor Jaromír Čižnár. Nevylúčil zostavenie medzinárodného vyšetrovacieho tímu. Dodal však: "Medzinárodná spolupráca je, my máme už tu ľudí, minimálne päť expertov z Europolu, máme spoluprácu so Scotland Yardom, spolupracuje sa s FBI," .

V Politike
zapojení
forenzní znalci
medzinárodný vyšetrovací tím
povedal
Dodal


Keď si zoberiete napríklad taký jeden graf, Rada pre rozpočtovú zodpovednosť (...) Na každý rok naplánovali tu aj napríklad 1,7 a bolo 2,5; 1,3 - 1,9 (deficit štátneho rozpočtu)...

Bilancia štátneho rozpočtu a výška deficitu sú dopredu plánované vo vládnych materiáloch Program stability Slovenska. V roku 2012 materiál počítal s deficitom 1,7 % HDP pre rok 2015, zákon o rozpočte na rok 2015 už plánoval deficit vo výške 2,5 %. Podobne pozitívne sa odhadoval deficit pre rok 2016, no nakoniec rozpočet už počítal s deficitom 1,93 % HDP. Výrok Borisa Kollára hodnotíme ako pravdivý.

.pdf
Rozpočet verejnej správy
schodok
.pdf
Rozpočet verejnej správy
.pdf


Slovensko stráca dôveryhodnosť v niektorých medzinárodných hodnoteniach, ... v oblasti úrovne korupcie ...

Výrok hodnotíme ako nepravdivý, pretože nie je pravda, že Slovensko oblasti vnímania korupcie zaznamenáva pokles ("stráca dôveryhodnosť"). Za posledné dva roky totiž dosiahlo mierne zlepšenie. Transparency Intenational už niekoľko rokov pripravuje index vnímanej korupcie (úroveň korupcie nie je možné skúmať, hovoríme preto o "indexe vnímanej korupcie", pozn.). Podľa získaných výsledkov sa Slovensko umiestnilo v roku 2011 na 66 mieste, v roku 2012 bolo na 62 mieste a v roku 2013 na 61 mieste. V posledných rokoch teda možno hovoriť o stagnácií, prípadne o miernom zlepšení. Podľa výsledkov indexov korupcie od roku 2009 po rok 2013, Slovensko naopak nadobúda dôveryhodnosť v medzinárodných hodnoteniach (čím vyššie skóre tým lepší výsledok). V rokoch 2012-2013 je skóre od 0 do 100, do roku 2011 je skóre od 0 do 10. Slovensko Index vnímanej korupcie Poradie 2009 4,5 (resp. 45) 56 2010 4,3 (resp. 43) 59 2011 4 (resp. 40) 66 2012 46 62 2013 47 61 Dátum zverejnenia analýzy: 20.01.2014 Naspäť Nahlásiť chybu


To, čo sa urobilo v roku 2012, bolo to, že sa zafixovala tá dĺžka dožitia v dôchodku, to sa zafixovalo, podľa strednej dĺžky dožitia, sa mení ten odchod do dôchodku..

Výrok hovorí o zákone č. 252/2012 Z.z. ktorým sa mení a dopĺňa zákon č. 461/2003 Z.z. o sociálnom poistení. §65a tohoto zákona hovorí, ako sa mení dôchodkový vek: "Od 1. januára 2017 dôchodkový vek v príslušnom kalendárnom roku je súčet dôchodkového veku v kalendárnom roku, ktorý predchádza príslušnému kalendárnemu roku a počtu dní, ktorý sa určí ako súčin čísla 365 a rozdielu priemernej strednej dĺžky života zistenej za prvé referenčné obdobie a priemernej strednej dĺžky života zistenej za druhé referenčné obdobie. Takto určený počet dní sa zaokrúhľuje na celé dni nadol." Zafixovanie odchodu do dôchodku na základe strednej dĺžky života bolo prijaté ešte v roku 2012, avšak ako to uvádza aj novela zákona účinné je od 1. januára 2017. Výrok hodnotíme ako pravdivý.


Čo sa týka tých financií respektíve dynamiky, tu mám ďalší graf, ktorý hovorí o diaľniciach za Vašej vlády. To červené znamená vyše 40 km diaľnic a rýchlostných začatých a ukončených. Tá 100 necelá je vlastne z predchádzajúceho obdobia to čo sa sfinalizovalo...

Ak ako kritérium použijeme začatie a ukončenie stavieb, potom by viacero úsekov z vyrátaného 78km muselo byť odrátaných, pretože ich zmluvný začiatok spadal pred začiatok vlády R. Fica. Avšak od J. Figeľa je zavádzajúce, že si tieto kritériá určuje svojvoľne a odmietol zarátať projekty rozbehnuté Ficovou vládou, ktoré budú dokončené ešte do konca roku 2010. (napr.R1) Takéto kríterium je navyše znevýhodňujúce pre vládu, ktorá pracovala len v jednom volebnom období, keďže povaha výstavby diaľnic často prekonáva časovú úsečku štyroch rokov.


Čo by to teda znamenalo (pozn. odkúpenie elektrární), že by nám to umožňovalo možno veľmi podobnú politiku, ako má Francúzsko u seba urobenú, že vedia garantovať približne 80 % spotreby podnikom za štátom garantovanú cenu, niekde okolo 42 EUR.

Výrok Igora Matoviča o garantovaných cenách energie vo Francúzsku hodnotíme ako nepravdivý. Informáciu o 80% sa tímu Demagog.SK nepodarilo dohľadať, garantuje sa totiž suma za presný objem energie, nie za percento spotreby. Navyše, suma 42 EUR nie je od marca 2022 aktuálna. Za túto cenu môžu elektrinu nakupovať konkurenční dodávatelia elektriny. Vláda taktiež reguluje ceny pre domácnosti, nie pre podniky.

Je pravdou, že spoločnosť EDF, je v podstatnej miere vlastnená francúzskou vládou, približne 85 % akcií je v jej rukách. Na základe takzvaného regulovaného prístupu k historickej jadrovej elektrine (Accès Régulé à l'Electricité Nucléaire Historique, ARENH) môžu konkurenční dodávatelia energie nakupovať elektrinu od EDF za pevnú cenu 42 EUR/MWh do výšky 100 TWh. Avšak v marci 2022 vydala vláda nariadenie , ktorým definuje konkrétne podmienky prideľovania elektriny pre rok 2022. Cenu, za ktorú EDF bude elektrickú energiu konkurentom predávať, stanovila na 46,20 EUR/MWh.

V januári 2022 francúzska vláda v snahe obmedziť zvyšovanie účtov za energiu rozhodla o zvýšení množstva elektrickej energie, ktorá sa musí predávať za nižšie ako trhové ceny v rámci systému ARENH. Vláda vyhlásila dodatočné pridelenie 20 TWh elektrickej energie (t.j. dokopy 120 TWh), ktorá sa má predávať za regulovanú cenu na rok 2022. Zároveň oznámila odloženie časti zvýšenia taríf na rok 2022 na obdobie 12 mesiacov od 1. februára 2023. Garantovaná je tak suma za určitý objem energie, nie za percento spotreby. Výrok hodnotíme ako nepravdivý.

reguluje

približne

nariadenie

46,20 EUR/MWh.

vyhlásila


Behom niekoľkých rokov (pozn. od podpísania zmluvy so spoločnosťou Ekothermal) náklady na čistotu a zimnú údržbu stúpli na takmer 200 miliónov korún.

Košický Korzár o takejto skutočnosti viacero krát informoval takto:

Korzár


...že sme dosiahli deficit pod 3 % a že chvalabohu nám začal klesať verejný dlh na 54 % (HDP, pozn.).

Podľa dostupných údajov mal minulý rok verejný dlh dosiahnuť úroveň 54,1 %, čo je blízke 54 %, ktoré uvádza Robert Fico. Jedná sa o pokles dlhu oproti roku 2013, v ktorom dlh dosahoval 54,6 %. Deficit verejných financií v roku 2014 mierne stúpol, predpokladá sa však, že v súčasnej dobe opäť klesá. Výrok hodnotíme ako pravdivý. V roku 2013 dosahoval deficit verejných financí 2,6 %, v roku 2014 však stúpol na 3 %. Európska komisia pre rok 2015 predpokladá (.pdf, s. 123) pokles deficitu na 2,8 % HDP. Vývoj deficitu môžme vidieť v grafe nižšie.

predpokladá
Rozpočtovej rady


A boli to rôznorodé pracovné miesta (ponúkané na JobExpo, pozn.). Volkswagen volal ľudí do roboty, dokonca tam boli manažérske pozície. Len 1 200 ľudí prejavilo záujem si nájsť prácu. Len 1 200.

Vo verejných zdrojoch sme však nenašli zverejnený údaj o počte ľudí, ktorí prejavili o uvedené pozície záujem. Výrok hodnotíme ako neoveriteľný.

JobExpo medializovaných stránke zverejnená


Veľmi záleží od toho, aké vysvedčenie dá Brusel vláde Ivety Radičovej 10.mája. 10.mája totiž čakáme hodnotiacu správu vrátanie prognózy a táto hodnotiaca správa sa týka obdobia do marca 2012. Očakávame, že Brusel vysloví nedôveru, pokiaľ ide o schopnosť naplniť 4,6 % deficit, pretože ta miera míňania peňazí bola brutálna prvé 3 mesiace a hovorí sa o deficite až okolo 5 %, čo je veľmi nepríjemná správa pre nás.

Dátum zverejnenia analýzy: 07.05.2012 Naspäť Nahlásiť chybu


Momentálne analyzujeme 14 základných komodít, ktoré Slovensko vie dodať a kde by malo byť minimálne na úrovni 80% (prvovýroba, pozn.).

Nepodarilo sa nám zistiť, či Ministerstvo pôdohospodárstva analyzuje 14 základných komodít. Ministerstvo pôdohospodárstva nezverejnilo informácie o analýze komodít. Výrok hodnotíme ako neoveriteľný.


V pozícii prezidenta som prežil 4 alebo prežívam štvrtú vládu.

Ivan Gašparovič je prezidentom SR od júna 2004. V priebehu jeho dvoch funkčných období sa skutočne vystriedali štyri vlády.

prezidentom úradovala


Ten zákon ide meniť 12 súvisiacich právnych noriem a bude dávať všetky bavíme sa o veciach ako je zrušenie titulkovania slovenského, keď už sa teda bavíme o maďarskom vysielaní.

Článok VIII v bode 5 návrhu zákona prináša zmenu Zákona č. 270/1995 Z.z. o štátnom jazyku Slovenskej republiky, kedy dopĺňa paragraf 5, odsek 1, písm. a) týmito slovami: „Pri vysielaní inojazyčných televíznych relácií určených pre príslušníkov národnostnej menšiny sa titulky v štátnom jazyku alebo bezprostredne nasledujúce vysielanie v štátnom jazyku nevyžadujú.“

návrhu zákona


Tým vinníkom (toho, že budúca dohoda nemôže byť uzatvorená v rámci zmluv o EÚ, pozn.) je Veľká Británia, takto momentálne je vidieť, pretože z pohľadu svojich záujmov a je úplne jasné, že za tým je regulácia finančných trhov v Británii, ktorá má veľký podiel na ich ekonomike.

hnonline.sk

TASR


...(Goldmanova cena, pozn.) je to svetové ocenenie ľuďom, ktorí sa nejakým spôsobom pričinili o pozitívnu zmenu v oblasti angažovania ľudí pri ochrane ŽP. Nazýva sa to aj zelená nobelovka. Ja som ju získala za európsky kontinent v roku 2016 súvislosti s kauzou Pezinská skládka. Súčasťou tohto ocenenia sú aj finančné prostriedky podobne je to aj pri Nobelovej cene bez akéhokoľvek (...) účelového viazania tohto daru.

Výrok hodnotíme ako pravdivý. Goldman Environmental Prize alebo Goldmanova cena predstavuje globálne ocenenie, ktoré sa udeľuje od roku 1990 každoročne šiestim recipientom zastávajúcich jednotlivé kontinenty sveta. Nadácia Goldman Environmental Foundation oceňuje jednotlivcov za dlhodobé a významné úsilie o ochranu a zlepšenie prírodného prostredia, ktoré často prináša aj osobné riziká. Podľa oficiálnej stránky Goldmanovej ceny sa jej príjemcovia zameriavajú najmä na ochranu ohrozených ekosystémov či druhov, boj proti deštruktívnym rozvojovým projektom, podporu udržateľnosti či snahu o zabezpečenie environmentálnej spravodlivosti. Zuzana Čaputová sa stala jej recipientkou v roku 2016 za vedenie úspešnej kampane za uzavretie skládky odpadu, ktorá „by zamorila pôdu, vzduch a vodu v Pezinku“ ( oficiálne vyjadrenie na stránke nadácie). Čo sa týka finančných prostriedkov, každý držiteľ Goldmanovej ceny s ňou spoločne obdrží aj finančné ocenenie v hodnote 175,000 USD (ako informoval aj zahraničný portál reset.org či slovenský Odpady Portal ). Daná suma spoločne so zvýšením medzinárodného uznania či vytvorenou platformou pre načrtnutie konkrétnych environmentálnych problémov predstavuje pre víťazov možnosť posunúť svoje projekty ešte ďalej. Jej hlavným cieľom sa však stáva motivovať aj ďalších k angažovaniu sa v otázkach ochrany životného prostredia. Podobne ako pri Nobelovej cene, aj tu slúži finančná odmena teda najmä ako forma motivácie k ďalším aktivitám, nie je však priamo viazaná na konkrétnu činnosť.

oficiálnej stránky Goldmanovej ceny
oficiálne vyjadrenie
reset.org
Odpady Portal


...čísla od Rady pre rozpočtovú zodpovednosť, kde vláda predsa má vplyv na tom, kto tam bude menovaný. Oni to vravia, že z pohľadu niekoľkých desiatok rokov tie dôchodky (navrhovaný dôchodkový strop, pozn.) nie sú udržateľné..

Rada pre rozpočtovú zodpovednosť teda skutočne z dlhodobého hľadiska nepovažuje zavedenie dôchodkového stropu za udržateľné, čo vyplýva z komentáru, ktorý vydala v septembri 2018. Predsedu tejto rady navrhuje vláda a volia poslanci NR SR, jedného člena navrhuje prezident a schvaľuje NR SR, ďalšieho člena navrhuje guvernér NBS a schvaľuje NR SR. Vláda má teda vplyv na to, kto bude nominovaný na predsedu Rady pre rozpočtovú zodpovednosť a keďže vládne strany majú v NR SR väčšinu, majú tiež vplyv aj na hlasovanie poslancov. Súčasný predseda rady bol schválený NR SR v júni 2012, teda počas 2. vlády Roberta Fica. Členovia rady boli schválení v roku 2015 a 2018. Výrok hodnotíme ako pravdivý. Rada pre rozpočtovú zodpovednosť sa vo svojom komentári k zavedeniu dôchodkového stropu vyjadrila nasledovne:".. .ide o opatrenie ktoré výraznou mierou zhoršuje udržateľnosť verejných financií ," či" zhoršenie indikátora dlhodobej udržateľnosti verejných financií o 1 % HDP, " alebo "... negatívneho vplyvu navrhovanej zmeny v dôchodkovom systéme na jeho dlhodobú udržateľnosť ,". Zákon č. 493/2011 Z.z. o rozpočtovej zodpovednosti ustanovuje v čl.3 nasledovné: " Členmi rady sú predseda a dvaja ďalší členovia. Predsedu rady volí a odvoláva Národná rada Slovenskej republiky (ďalej len „národná rada“) trojpätinovou väčšinou hlasov poslancov na návrh vlády Slovenskej republiky (ďalej len „vláda“). Jedného člena rady volí a odvoláva národná rada nadpolovičnou väčšinou hlasov prítomných poslancov na návrh prezidenta Slovenskej republiky. Ďalšieho člena rady volí a odvoláva národná rada nadpolovičnou väčšinou hlasov prítomných poslancov na návrh guvernéra Národnej banky Slovenska. Člen rady má postavenie verejného činiteľa. "

Súčasný predseda
komentári
493/2011


Ja sa verejne hlásim a dlho som sa hlásil k tomu, že nesúhlasím s postupom pána prezidenta republiky v celej tej veci (vymenovania Čentéša za generálneho prokurátora, pozn.).

Ja pravdou, že R. Procházka sa viackrát kriticky vyjadril k postoju prezidenta nevymenovať J. Čentáša za generálneho prokurátora. Kritizoval predovšetkým argumentáciu, že J. Čentéš by podľa I. Gašparoviča mal znižovať vážnosť úradu GP. R. Procházka taktiež pripravil podanie na Ústavný súd, ktorý mal rozhodnúť o prezidentských kompetenciách v tejto otázke. Podanie na ÚS podali opozičné strany v októbri 2012. Radoslav Procházka pripravil podanie na Ústavný súd, v ktorom išlo o o všeobecne záväzný výklad ústavy v tej časti, ktorá sa týka vymenovania generálneho prokurátora. Tento návrh bol podaný 29. februára 2012 a rozhodnutie bolo vydané 24. októbra 2012. Procházka kritizoval dôvody prezidenta na nevymenovanie J. Čentéša za generálneho prokurátora. SITA (5. januára 2013): „Spôsob, akým vykonáva svoju funkciu, znižuje vážnosť toho úradu,“ dodal. Preto je podľa Procházku paradox, že práve prezident hovorí pri dôvodoch nevymenovania Jozefa Čentéša za generálneho prokurátora o dôvodoch výkonu funkcie neznižujúcich vážnosť úradu. TASR (3. januára 2013): "Myslím si, že pán prezident sa rozhodol, že proste docenta Čentéša nevymenuje, a tie právne aspekty sú mu v zásade ľahostajné a myslím si, že to tak aj zostane." SITA (26. januára 2013): "Rozhodujúci je postoj parlamentu. Prezident má možnosť generálneho prokurátora nevymenovať, ak nespĺňa predpoklady na vymenovanie, alebo nebol dodržaný procesný postup. To, že sa mu nepáči, dôvodom nie je ," reagoval Procházka pre agentúru SITA na Gašparovičov výrok, že Jozefa Čentéša za generálneho prokurátora nevymenuje, pretože mu nedôveruje. Dátum zverejnenia analýzy: 19.02.2013 Naspäť Nahlásiť chybu

pripravil rozhodnutie SITA TASR SITA


Treba povedať, že o tejto správe sa nehlasovalo (Estrela, pozn.)

Celý proces prijímania správy Estrela trval niekoľko mesiacov, a síce sa o ňom viackrát rokovalo a hlasovalo vo výbore pre Práva žien a rodovú rovnosť alebo v pléne parlamentu, napokon ku konečnému hlasovaniu kde by bola správa prijatá alebo odmietnutá nedošlo. Keďže bola prijatá tzv. alternatívna rezolúcia , čím sa podľa Rokovacieho poriadku EP (článok 48 odsek 2 a článok 157 odsek 4) pôvodný návrh nahrádza alternatívnym a o pôvodnom sa už nehlasuje. Z kontextu diskusie vyplýva, že Anna Záborská hovorila o takomto "konečnom hlasovaní", preto výrok hodnotíme ako pravdivý.

alternatívna rezolúcia
Rokovacieho poriadku EP
Estrela
Edite Estrela
proces
dodatkov
návrhov
26. septembra 2013
výsledky
vrátenie
3. decembra 2013
návrh
10 decembra 2013
hlasovalo
Alternatívne uznesenia


...len 3% HDP je tvorené z cestovného ruchu (...).

Výrok hovorí o podiele cestovného ruchu a turizmu na hrubom domácom produkte Slovenska. Podľa Svetovej rady cestovného ruchu (WTTC) predstavoval turizmus a cestovný ruch na Slovensku v roku 2017 2,6 % HDP ( .pdf , s.1) a v roku 2016 to bolo 2,4% HDP ( .pdf , s.1). Štatistický úrad SR zatiaľ nezverejnil údaje za roky 2016 a 2017. V roku 2015 však podľa Štatistického úradu SR cestovný ruch predstavoval 2,81 % HDP. ( .pdf , s.5). Nakoľko sa štatistické údaje nezhodujú s tvrdením Andreja Danka, výrok hodnotíme ako nepravdivý. Dátum zverejnenia analýzy: 25.06.2018 Naspäť Nahlásiť chybu

.pdf .pdf .pdf


To aby mohli mať dôchodcovia garantovaný minimálne 2 % valorizáciu na budúci rok je 80 miliónov eur.

Dôchodky sa budú od roku 2018 valorizovať na základe iného mechanizmu, na základe vývoja ekonomických ukazovateľov v roku 2017 bude valorizácia na úrovni 2 %. V návrhu rozpočtového plánu na rok 2018 sa uvádza, že na minimálnu valorizáciu dôchodkov v roku 2018 je vyčlenených 81,5 miliónov eur. Výrok hodnotíme ako pravdivý.

Zákon č. 184/2017 Z.z. o sociálnom poistení, ktorým sa dopĺňa zákon č. 461/2003 Z. z. o sociálnom poistení predstavuje prepočet dôchodkov priznaných pred a po roku 2004. Ďalšiu zmenu predstavuje vládou schválený plán na minimálnu valorizáciu dôchodkov pre obdobie 2018-2021. Dôchodky sa tak budú zvyšovať o minimálne 2 % z priemernej sumy dôchodku v danom období.

V návrhu rozpočtového plánu na rok 2018 (.pdf), ktorý bol vládou schválený 11. októbra 2017 sa píše, že na minimálnu valorizáciu na rok 2018 je vyčlenená suma vo výške 81,5 miliónov eur.

č. 184/2017 Z.z.
zákon
vládou schválený
zvyšovať
návrhu rozpočtového plánu
schválený


Momentálne sa chystá asi najväčšia investícia v meste, v areáli bývalej Slovenky, kde sa zamestnávajú stovky ľudí.

Slovenská investičná spoločnosť Arkon chce v areáli bývalej fabriky Slovenka v Banskej Bystrici vybudovať projekt s názvom Slovenka 2 . Podľa slov generálneho riaditeľa spoločnosti má investícia dosiahnuť hodnotu sto miliónov eur, z čoho v prvej etape má byť investovaných približne 40 miliónov eur. Podľa správ uverejnených na webe mesta malo v júni 2018 dôjsť k dokončeniu búrania budov bývalej fabriky. Na danom mieste by mala vzniknúť mestská štvrť a zároveň kultúrno-spoločenské centrum s komunitnými záhradami a vnútroblokmi. Projekt by mal byť kompletne dokončený približne o 10 rokov. V areáli sa sa majú už teraz na jeseň 2018 budovať dočasné stavby s prevádzkami (kaviarne, cukrárne, predajné miesto s vyhliadkou, športoviská), aby si k miestu vybudovali obyvatelia vzťah už skôr. Nová zóna má teda obsahovať aj obchody a prevádzky iných služieb, je teda predpoklad zamestnania ľudí. Ani web mesta ani web developera však neinformujú o tom, koľko ľudí sa predpokladane v lokalite zamestná. Výrok hodnotíme ako neoveriteľný.

Slovenka 2
správ
obsahovať


Pán špeciálny prokurátor Kováčik hovoril o mediálnom tlaku, ktorý súvisel s kritikou jeho rozhodnutia.

Z vyjadrení špeciálneho prokurátora D. Kováčika skutočne môže vyplývať, že hovoril o mediálnom tlaku. Tu sú jeho slová, ktoré poskytli Hospodárske noviny : Je neprijateľné, aby prokurátor po vydaní svojho rozhodnutia bol vystavený mediálnemu tlaku a bol na neho vyvíjaný nátlak v súvislosti s jeho rozhodovaním … a ako si predstavujú určití ľudia, budú prokurátori vystavení mediálnemu tlaku, verejnému kritizovaniu a hanobeniu svojej práce?"

poskytli Hospodárske noviny


Na Slovensku len slovenské banky urobili.....Za prvých 7 mesiacov tohto roku 600 miliónov eur.

SITA 31. augusta informovala, že podľa NBS dosiahol zisk bankového sektora, za prvých sedem mesiacov roku 2011, sumu 494,2 mil. eur, čo je o približne 100 miliónov menej ako uvádza R. Fico.

SITA


My sme to (núdzový stav počas Pellegriniho vlády, pozn.) vyhlásili na okresy, v ktorých sa nachádzajú štátne nemocnice, pretože nám išlo o to, aby sme boli schopní zabezpečiť zdravotnú starostlivosť pre občanov a aby ju nikto nemohol odmietnuť a mohli sme vynútiť zdravotnú starostlivosť.

Vláda Petra Pellegriniho vyhlásila kvôli pandémii koronavírusu núdzový stav 15. marca 2020. Z uznesenia vyplýva , že ho vyhlásila „ na postihnutom území okresov v územnej pôsobnosti týchto okresných úradov núdzový stav týkajúci sa poskytovateľov ústavnej zdravotnej starostlivosti uvedených v prílohe tohto uznesenia.” V obvode týchto území ležia štátne nemocnice. Vláda tiež vyhlásila „ pracovnú povinnosť na zabezpečenie výkonu zdravotnej starostlivosti zamestnancom poskytovateľov ústavnej zdravotnej starostlivosti nachádzajúcich sa na území okresov v územných obvodoch, v ktorých bol vyhlásený núdzový stav.” Tvrdenie Petra Pellegriniho hodnotíme ako pravdivé.

vyhlásila vyplýva ležia


Tretina hrubého domáceho produktu krajiny sa točí okolo ropy a tento zdroj tvorí asi polovicu venezuelských štátnych príjmov.

Podľa amerického think tanku Council on Foreign Relations má Venezuela skutočne približne polovicu svojho štátneho príjmu a tretinu HDP z ropy.

Council on Foreign Relations


Prišli odborári s väčším balíkom, to znamená nie 62 000 zamestnancov, odborných a pedagogických zamestnancov, a rozšírili to na nepedagogických zamestnancov v celom tom horizonte, pôvodne ešte hovorilo sa aj o 11 000 učiteľov vysokoškolských, čo by znamenalo 150 000, dohodli sme sa na 137 000

Je pravda, že školské odbory zahrnuli do požiadaviek na zvýšenie platov nielen pedagogických, ale aj nepedagogických zamestnancov školstva, čo predstavuje spolu 150 000 ľudí. Je tiež pravdou, že 11 000 ľudí z tohto počtu predstavujú vysokoškolskí pedagógovia. Rokovania s ministrami pôvodne viedli k tomu, že vysokoškolskí pedagógovia zvýšenie nedostanú s čím však odbory nesúhlasili . „Na rokovaní s ministrami sme dostali ponuku na 62 miliónov eur, čo je nízka suma. Navyše, zvyšovanie by sa netýkalo 11-tisíc vysokoškolských učiteľov, s čím nesúhlasíme. Požiadavka je minimálne desať percent pre všetkých pracovníkov v školstve. Štát by mal na to nájsť peniaze.“

odbory nesúhlasili


Pokiaľ ide o niektoré informácie, ktoré sa objavujú, opäť použijem spravodajské informácie. Absolútne väčšina utečencov sú mladí muži vo veku od dvadsaťpäť do tridsaťpäť rokov, to je taká najsilnejšia časť ľudí, ktorí prichádza do Európy...

Z oficiálnych vyhlásení a informácií v médiách vyplýva, že väčšinu utečencov naozaj tvoria muži, no muži vo veku od 18 do 34 rokov tvorili počas prvého polroka 2015 len 40% zo všetkých utečencov, ktorí požiadali o azyl v krajinách Európskej únie, Netvorili teda absolútnu väčšinu. K spravodajským informáciám však samozrejme prístup nemáme, preto výrok ako celok hodnotíme ako neoveriteľný. Všeobecné údaje o utečencoch na stránke Vysokého komisára OSN pre utečencov hovoria, že ženy a dievčatá tvoria približne polovicu z utečencov globálne, no vysoký komisár tiež vyhlásil , že z utečencov, ktorí prišli do Európy, tvoria približne 75% muži. Podľa údajov Eurostatu bol celkový počet žiadateľov o azyl v Európe za prvých 6 mesiacov 432 630, pričom približne 40% (teda 188 800 ľudí) tvorili muži vo veku 18-34 rokov. Muži všetkých vekových kategórií tvorili približne 72%. Eurostat ponúka aj údaje za mesiace júl a august, no s poznámkou o ich nepresnosti, keďže sa jedná o čerstvé údaje, ktoré navyše pri niektorých európskych krajinách chýbajú. Je teda možné, že situácia sa za tento čas vyvinula aj inak, podiel mladých mužov na celkovom množstve utečencov v Európe sa mohol takisto zmeniť. Dátum zverejnenia analýzy: 21.09.2015 Naspäť Nahlásiť chybu

Vysokého komisára OSN pre utečencov
vyhlásil
Eurostatu


Počul som od Zväzu ambulantných poskytovateľov, ktorí hovorí o nekompetentnosti a amaterizme tejto vlády. Počul som o tom, že Slovenská lekárska komora hovorí o tom, že pán Igor Matovič môže byť pre zdravotníctvo ešte viac nebezpečný ako koronavírus. Toto tvrdia odborníci a lekári, takže zjavne pripravení (na druhú vlnu pandémie - pozn.) nie sme.

Lekárske združenia kritizovali nezáujem vlády o problémy ambulantných lekárov a systémové problémy slovenského zdravotníctva. Tieto zakladajú dostatočný faktický základ pre tvrdenie Ľuboša Blahu. Hodnotíme ho preto ako ešte pravdivé. Zväz ambulantných poskytovateľov v tlačovej správe z 18. augusta uviedol že, „nekompetentnosť a amaterizmus tejto vlády sa prejavuje každý deň v čoraz väčšom meradle a vo všetkých oblastiach”. Reagoval tak na vyjadrenia premiéra Igora Matoviča, ktorý pôvodne nezahrnul lekárov do odmeňovania za prácu v prvej línii počas prvej vlny pandémie. V inom vyjadrení zväz uvádza , že ho mrzí, „že minister zdravotníctva doteraz neprejavil ani morálne gesto voči ambulantným lekárom, aktívne sa nezaujíma a nerieši prehlbujúce sa problémy ambulantného sektora, ale naopak opakovane vo svojich mediálnych vyjadreniach uvádza, že ide vyberať tých, ktorí skutočne stáli v prvej línii v boji s pandémiou.” Slovenská lekárska komora vyzvala v tlačovej správe z 18. augusta premiéra a ministra zdravotníctva „aby začali konečne systémovo riešiť problémy v slovenskom zdravotníctve. Pretože svojimi neuváženými vyjadreniami a zároveň nekonaním narobia v slovenskom zdravotníctve viac škody ako koronavírus.” Podobne ako Zväz aj komora reagovala na vylúčenie lekárov z odmeňovania za prácu počas pandémie. Ako uviedla , nejde im o peniaze, ale o symbolické dehonestovanie profesie ako takej.

správe Reagoval nezahrnul uvádza správe uviedla


Koľko stretnutí mal Robert Fico, odkedy nastúpil do tejto vlády s predstaviteľmi Európy? No žiadne. Bavme sa okrem Viktora Orbána, maďarského premiéra. Žiadne.

Robert Fico absolvoval od svojho nástupu do úradu v októbri 2023 viacero zahraničných bilaterálnych návštev. Navštívil Českú republiku, táto návšteva je tradične prvou zahraničnou cestou slovenských ústavných činiteľov. Okrem toho Fica prijal aj nemecký kancelár Olaf Scholz a bol tiež na oficiálnej návšteve Chorvátska, kde sa stretol s najvyššími štátnymi predstaviteľmi. Vo Vatikáne sa stretol s pápežom Františkom. Výrok preto hodnotíme ako nepravdivý.

Na začiatku štvrtého mandátu premiéra Roberta Fica sa uskutočnila oficiálna návšteva Českej republiky. Premiéra Fica v Prahe prijali najvyšší ústavní činitelia, pričom hovorili o vzájomných vzťahoch SR a ČR. Slovenského premiéra v Prahe sprevádzali minister zahraničných vecí Juraj Blanár, ministerka hospodárstva Denisa Saková a minister dopravy Jozef Ráž.

Viackrát sa Robert FIco stretol s maďarským premiérom Viktorom Orbánom. Na začiatku roka 2024 ho prijal maďarský premiér Orbán v Budapešti. Okrem podpisovania bilaterálnych dohôd rokovali premiéri za zatvorenými dverami o rôznych témach vrátane cezhraničnej spolupráce či európskych záležitostí. Viktora Orbána prijal Robert Fico na Slovensku už viackrát. V októbri 2024 slovenský premiér Robert Fico prijal maďarského predsedu vlády Viktora Orbána a srbského prezidenta Aleksandra Vučiča na samite troch krajín v Komárne. Lídri hovorili o potrebe ochrany vonkajších hraníc Európskej únie a tiež o posilňovaní regionálnej spolupráce. Viktora Orbána prijal Robert Fico aj v apríli 2025. Na Úrade vlády ho prijal s vojenskými poctami. Spoločne rokovali o otázkach otázky suverenity európskych štátov, budúcnosti Európskej únie a hrozby zrušenia práva veta na pôde EÚ.

Na začiatku roka 2024 Fico absolvoval bilaterálne stretnutie s nemeckým kancelárom Olafom Scholzom, s ktorým diskutoval o bilaterálnych vzťahoch a vojne na Ukrajine. Fico bol v Berlíne konfrontovaný aj otázkami ohľadom právneho štátu na Slovensku a vládnych snáh o zrušenie Úradu špeciálnej prokuratúry.

Vo februári 2025 navštívil premiér Robert Fico Vatikán, kde sa stretol s pápežom Františkom a štátnym sekretárom Pietrom Parolinom. Hlavnými témami boli mier na Ukrajine a v Pásme Gazy, dodržiavanie medzinárodného práva a vzájomné vzťahy medzi Slovenskom a Svätou stolicou. Premiér Robert Fico zároveň pozval štátneho sekretára Paroliniho na návštevu Slovenska.

V apríli 2025 premiér Robert Fico absolvoval oficiálnu návštevu Chorvátska, kde sa stretol s najvyššími predstaviteľmi krajiny. Hlavnými témami boli ekonomická a energetická spolupráca, migrácia a integrácia západného Balkánu.

Na Úrade vlády Robert Fico prijal prezidentku gréckej republiky Katerinu Sakellaropuluovú, ktorá v marci 2024 pricestovala na oficiálnu návštevu Slovenskej republiky.

Okrem oficiálnych návštev v zahraničí premiér Robert Fico absolvoval aj spoločné rokovania vlád Slovenskej republiky a Ukrajiny. Predsedovia vlád Robert Fico a Denys Šmyhaľ rokovali o tzv. cestovenej mape - pláne spoločných aktivít medzi Slovenskom a Ukrajinou. Témou rokovania bola aj podpora vstupu Ukrajiny do Európskej únie.

Vyjadrenie Márie Kolíkovej pre Demagog.sk z 21. mája 2025: “Daný výrok komentoval fakt, že premiér Fico, od svojho nástupu do vlády 2023, neprijal na Slovensku žiadneho z lídrov krajín EÚ, okrem maďarského premiéra Viktora Orbána. Z kontextu diskusie je zrejmé, že išlo o výrok v súvislosti s prijímaním politických lídrov premiérom Ficom na Slovensku. Dôkazom je aj doplnenie moderátorky relácie, ktorá pripomenula návštevu šéfa NATO M. Rutte, ktorý Slovensko navštívil, no premiér Fico sa s ním nestretol. Premiér Fico krátko po nástupe prijal na Úrade vlády v marci 2024 grécku prezidentku, no išlo o návštevu na pozvanie prezidentky Zuzany Čaputovej. Preto táto návšteva nebola osobitne spomenutá v odpočte premiérových aktivít.”

prijal stretol stretol uskutočnila prijali hovorili sprevádzali prijal rokovali prijal hovorili prijal rokovali absolvoval konfrontovaný navštívil absolvoval prijal rokovali Demagog.sk prijal


Keď sa pozrieme napríklad na mieru nezamestnanosti, tak v podstate pred nami už sú dnes naozaj len krajiny, ktoré sú v ochranných balíčkoch, viete, v najhoršej kríze, Grécko, Španielsko, Írsko a podobne.

Podľa údajov Eurostatu je na Slovensku miera nezamestnanosti v roku 2012 14,0 % , za štvrtý kvartál 2012 14,5% . Vyššiu nezamestnanosť majú nasledujúce štáty: Grécko 25,5 (3.Q) Írsko 14,7 Portugalsko 15,7 Španielsko 25,0 V prípade Grécka sú použité údaje z 3. kvartálu 2012 , keďže novšie údaje nie sú k dispozícii. Podobnú nezamestnanosť má aj Lotyšsko, v 3. kvartáli vykazovalo rovnakú mieru nezamestnanosti ako Slovensko - 14,1 %. Dátum zverejnenia analýzy: 25.02.2013 Naspäť Nahlásiť chybu

Eurostatu
3. kvartálu 2012


…nedostatok učiteľov, ktorých nám už dnes chýba 1800.

Ministerstvo školstva za posledné dva roky publikovalo tri správy, ktoré sa venovali chýbajúcemu počtu učiteľov a rastu ich priemerného veku. Podľa prognózy z roku 2023 má medzi rokmi 2022 a 2025 každoročne chýbať takmer 1600 nových učiteľov. Od roku 2026 to bude viac 2100. Hlavnými dôvodmi je vysoký priemerný vek učiteľov, ktorí odchádzajú do dôchodku, a nízky počet absolventov pedagogických odborov, ktorí sa uchádzajú o prácu na školách ( pdf . s. 8). V roku 2021 nastúpilo do škôl na učiteľské pozície len 39% absolventov magisterských pedagogických odborov (. pdf , s. 7). Na problém upozornilo začiatkom augusta aj Združenie miest a obcí Slovenska. Podľa nich môže na školách chýbať 2000 až 3000 učiteľov.

Problém pri nedostatku učiteľov podľa Ministerstva školstva, vedy a výskumu nastáva pri odbornosti vzdelávania na druhom stupni základných škôl. Podľa štatistík ministerstva školstva je najhoršia predikovaná miera odbornosť na druhom stupni základných škôl u predmetov techniky, etickej výchovy, informatiky a občianskej náuky (. pdf , s. 4).

Podľa informácii uverejnených spoločnosťou Alma Career Slovakia, ktorá prevádzkuje portály profesia.sk a edujobs.sk, bolo 26. augusta 2024 zverejnených vyše 1700 pracovných ponúk na prácu v školstve. Z toho išlo o 1423 pedagogických zamestnancov a 12 riaditeľov. Najviac pedagogických zamestnancov chýba v Bratislavskom kraji, kde bolo uverejnených 653 ponúk.

publikovalo pdf pdf upozornilo pdf uverejnených


Vy ste boli súčasťou KDH, pán Krajniak, boli ste na ministerstve vnútra. Pri vyšetrovaní vášho starostu za KDH, keď bol usvedčovaný z korupcie, sa stratili odposluchy...

Robert Kaliňák síce nekonkretizoval kauzu, o ktorej hovorí, ale z daných indícií vyplýva, že ide o korupčnú kauzu bývalého starostu bratislavskej mestskej časti Rača, o kauzu Pavla Bielika z roku 2004. Táto kauza bola preslávená aj tým, že sa stratili odposluchy, ktoré by mohli byť použité ako dôkazy. Milan Krajniak , bývalý nominant strany KDH, pôsobil na ministerstve vnútra ako poradca Daniela Lipšica počas Radičovej vlády. V rokoch 2003 až 2006 bol Krajniak členom Prezídia Fondu národného majetku (FNM). V období prevalenia sa kauzy ministrom vnútra bol Vladimír Palko za KDH. Výrok hodnotíme ako pravdivý. Pavol Bielik bol starostom mestskej časti Rača, podpredsedom Bratislavského samosprávneho kraja a predsedom Krajskej rady KDH v Bratislave. V apríli roku 2004 ho obvinili " z trestného činu prijímania úplatku a inej nenáležitej výhody. Spolu s ním vyšetrovatelia obvinili aj podnikateľa Jaroslava Š., ktorý sa mal v januári 2004 stretnúť s predsedom predstavenstva obchodnej spoločnosti Invest In a žiadať od neho úplatok päť miliónov korún pre starostu Pavla B. Dôvodom na úplatok malo byť to, že starosta zabezpečí súhlas Miestneho zastupiteľstva Rača a pridá aj svoj súhlas k architektonickému riešeniu pri rekonštrukcii jednej budovy a stavbe štyroch obytných domov v časti Pri vinohradoch ." V auguste daného roku sa zistilo, že odposluchy k tomuto prípadu stratili, policajný viceprezident Jaroslav Spišiak hovoril o technických problémoch. " Zo systému zmizli iba nahrávky majúce priamu súvislosť s obžalobou starostu Rače, pričom ďalšie rozhovory zostali zachované a možno ich použiť. (Spišiak, pozn.) Zdôraznil, že porucha systému nebola v tej časti, za ktorú zodpovedá ministerstvo vnútra. " Neskoršie sa pritom zistilo , že " celý škandál nakoniec nebol taký horúci, pretože ich prepisy zostali zachované a sú vo vyšetrovacom spise. " V novembri podal špeciálny prokurátor Dušan Kováčik obžalobu na Pavla Bielika. Podľa mediálnych informácií sa vedenie KDH vyjadrilo, že v prípade obžaloby budú žiadať odstúpenie Bielika, strana dokonca zmenila stanovy " predsedníctvo môže funkcionárovi KDH po vznesení obžaloby pozastaviť členstvo v strane až do právoplatného rozhodnutia súdu - tak aj urobili ." Bielik bol nakoniec definitívne odstavený od funkcií v strane a bol vylúčený zo strany len na sneme KDH v októbri roku 2005. Rozsudok v kauze padol len v roku 2010, kedy Špecializovaný trestný súd Bielika a podnikateľa Jaroslava Šuščáka oslobodil. " Predtým ich dvakrát odsúdil, oslobodiť ich musel po príkaze Najvyššieho súdu. "

Milan Krajniak
Jaroslav Spišiak
zistilo
obžalobu
zmenila
Rozsudok
Gorila


... keď sa pozrieme na tú koaličnú matematiku, je pravdepodobné, že by to (štiepenie strany Za ľudí, pozn.) nemalo znamenať ako keby ohrozenie koalície samotnej ...

Ak by vnútorný konflikt v strane Za ľudí vyústil do odchodu všetkých desiatich poslancov do opozície, koalícia by si stále udržala väčšinu potrebnú na vládnutie. Výrok preto hodnotíme ako pravdivý. Najmenšia vládna strana Za ľudí momentálne čelí vnútorným konfliktom medzi dvoma tábormi - podporovateľmi predsedníčky Veroniky Remišovej a podporovateľmi Márie Kolíkovej. Traja z desiatich poslancov podporujú Remišovej krídlo, piati Kolíkovej krídlo a dvaja nie sú spájaní so žiadnou z frakcií. Vládna koalícia má na papieri 92 poslancov. 52 z OĽaNO, 17 zo Sme rodina, 13 z SaS a 10 zo Za ľudí. Aj v prípade rozpadu Za ľudí a odchodu všetkých desiatich poslancov do opozície, by mala koalícia stále 82 poslancov. Prišla by teda o ústavnú väčšinu (90), no udržala by si väčšinu potrebnú na vládnutie (76). Z možných scenárov , čo by po rozpade Za ľudí nasledovalo, je odchod všetkých poslancov do opozície nepravdepodobný. „ Nemalo by to ohroziť koalíciu. Hovoril som s pani Remišovou aj s pani Kolíkovou. Obe garantovali, že zostanú súčasťou koalície," uviedol začiatkom júna premiér Eduard Heger. Štiepenie v Za ľudí nie je jedinou hrozbou pre koaličnú väčšinu. Poslanec OĽaNO Martin Čepček dlhodobo nehlasoval v súlade s dohodou v koalícii, preto ho klub OĽaNO na tri mesiace suspendoval . Viacerí poslanci koalície už hlasovali aj za návrhy opozície, hoci je to v rozpore s koaličnou zmluvou.

čelí

podporujú

scenárov

uviedol

nehlasoval

suspendoval

hlasovali


V súčasnom postavení generálny prokurátor má silné kompetencie, má monokratický princíp, ktorý je nesmierne dôležitý pri napĺňaní tejto politiky...

Generálny prokurátor napríklad vymenúva ostatných prokurátorov č. 153/2001 Z. z. o prokuratúre, kontroluje všetky prokuratúry a jeho nariadenia sú záväzné pre všetkých podriadených. Ďalšie jeho právomoci napĺňajú charakteristiku monokratického rozhodovania. Viac v zákone č. 153/2001 Z. z. o prokuratúre. Jeho moc je obmedzená v prípade paragrafu 55d, kedy nemôže zasahovať do vyšetrovania v prípade špeciálneho súdu. O monokratickom princípe hovorí aj článok v odborných alebo denných periodikách

Viac v zákone
odborných
denných


...napríklad u nás v Petržalke sa sto komisárov vzdalo starostovi Bajanovi...

V najväčšej mestskej časti Bratislavy, v Petržalk e, sa vzdalo funkcie sčítacieho komisára viac ako 100 občanov a mestská časť zabezpečila za nich náhradníkov.

viac ako 100 občanov


Ministerka Zvolenská pôvodne navrhovala rozšírenie celej komplexnej byrokratickej pracovnej zdravotnej služby pre všetkých zamestnávateľov. To stiahla.

Úrad verejného zdravotníctva sa ospravedlnil za "vznik administratívnej chyby pri predkladaní návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia" Chybu teda nešpecifikoval a nepriblížil ani, aký bude ďalší postup. Ten naznačuje až vyjadrenie tlačového oddelenia parlamentu pre agentúru SITA . V ňom sa píše, že " O ďalšom postupe o návrhu zákona by mala rozhodnúť na svojom zasadnutí vláda dňa 7. marca 2013." Faktom je, že ministerka zdravotníctva listom predsedovi parlamentu zo 4. marca 2013, ktorý má demagog.sk k dispozícii, stiahla celý návrh zákona: " Dovoľujem si Vás požiadať, aby ste návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (tlač 407), ktorý bol predložený do Národnej rady Slovenskej republiky dňa 22. Februára 2013, nezaraďovali do programu najbližšej schôdze Národnej rady Slovenskej republiky," Výrok poslanca Mihála hodnotíme ako pravdivý, keďže je pravda, že predmetný návrh zákona bol z rokovania NR SR stiahnutý. Dátum zverejnenia analýzy: 04.03.2013 Naspäť Nahlásiť chybu

ospravedlnil SITA


...tých extrémistov, ktorí tu pochodovali, ktorí napadli arabskú rodinu, ktorí napadli dokonca policajtov, ktorí vyzvali na fyzickú likvidáciu europoslancov, škaredo nadávali na europoslankyňu.

Všetky uvedené záležitosti- pochod extrémistov, napadnutie arabskej rodiny a policajtov, vulgárne výkriky na adresu europoslankyne Flašíkovej- Beňovej i celkovo europoslancov sa skutočne stali, preto výrok hodnotíme ako pravdivý. Ako informujú Hospodárske noviny , 20. júna sa v Bratislave uskutočnila demonštrácia, ktorej deklaratórnym cieľom bolo protestovať proti islamizácii Európy. Zúčastnilo a jej približne 5000 demonštrantov. Viacerí z demonštrantov sa dopustili trestných činov či priestupkov(výtržníctvo, extrémizmus, poškodzovanie cudzej veci), predvedených pred políciu bolo 140 osôb. Bolo poškodených 6 policajných vozidiel a traja policajti boli zranení. Dôvodom policajného zásahu bola okrem iného aj skutočnosť, že skupina radikálov napadla arabskú rodinu a je údajne aj vulgárne pokrikovali na adresu europoslankyne Moniky Flašíkovej-Beňovej. Ohľadom slovných útokov na europoslancov sa spomína prejav , pri ktorom rečníci na pódiu vyhlasovali, že sa hanbia za tých europoslancov, ktorý hlasovali za kvóty na migrantov. Negatívne naladenie voči nim naznačuju aj tabulky protestujúcich alebo prejav Mariána Kotlebu na tejto demonštrácii ( video , približne 25.minúta). Dátum zverejnenia analýzy: 29.06.2015 Naspäť Nahlásiť chybu

Hospodárske noviny
prejav
tabulky
video


Ústavný súd už stopol zákaz zisku zdravotných poisťovní.

Ústavný súd rozhodol, že zákaz zisku zdravotných poisťovní je nie je v súlade s Ústavou SR. I. Uhliarik hovorí pravdu.

SME tu